chania-reporter: Απριλίου 2010\nΑΠΟ ΤΟ 2ο ΓΥΜΝΑΣΙΟ ΚΙΣΑΜΟΥ\nΜια “Ελένη”... αλλιώτικη από τις άλλες!\nΓιώργος Κώνστας | 29.04.2010\nΝεανικός λόγος, έξυπνες ατάκες που βγάζουν άφθονο γέλιο, παιδικός αυθορμητισμός... με μπόλικη επαγγελματική ευσυνειδησία. Ολα αυτά -και ακόμα περισσότερα- διαθέτει η θεατρική παράσταση “Αχ Ελένη” των μαθητών του 2ου Γυμνασίου Kισάμου. Μια πρωτότυπη διασκευή στην κλασική τραγωδία του Ευριπίδη διανθισμένη με μουσική και χορό και με χαρακτηριστικά της Κρητικής ντοπιολαλιάς.\nΛίγο πριν την πρώτη παράσταση της θεατρικής ομάδας, είχαμε την ευκαιρία να παρακολουθήσουμε μια από τις τελευταίες πρόβες. Μέσα σε κλίμα άγχους για τις προετοιμασίες και πείσματος και αγωνίας, ώστε όλα να πάνε καλά, ξεκλέψαμε λίγο από τον χρόνο των παιδιών για μια πρώτη κουβέντα. “Είμαι πολύ χαρούμενος για τη συγκεκριμένη παράσταση γιατί έχουμε κάνει μεγάλο κόπο και μεγάλο αγώνα”, μας εξηγεί ο Γιώργος Στρατάκης, που ενσαρκώνει τον Μενέλαο, έναν ρόλο βγαλμένο για τα... μέτρα του, όπως διαπιστώνουμε κατά τη διάρκεια της πρόβας. Πολύπλευρο ταλέντο ο Γιώργος, εκτός της πρωταγωνιστικής του εμφάνισης, τραγουδάει και στο τέλος με τη συνοδεία λαούτου. “Σε όποιον βρεθεί στις παραστάσεις μας ένα πράγμα υποσχόμαστε. Μια ευχάριστη παράσταη με πολύ γέλιο”, τονίζει.\nΣτο πλευρό του η Μαίρη Δερουκάκη στον ρόλο της Ελένης. “Παρόλο που είμαστε μαθητές και μπορεί κάποιος να πει ότι πρόκειται για άλλη μια παιδική παράσταση δεν είναι έτσι τα πράγματα. Εχουμε κάνει πολύ σκληρή δουλειά και αξίζει να τη δει ο κόσμος”, αναφέρει. Πολλά από τα παιδιά ανεβαίνουν για πρώτη φορά στο σανίδι για αυτό και είναι λογικό να υπάρξει ένα μικρό... κόμπιασμα. “Εχουμε κάποιο άγχος αλλά το ξεπερνάμε βοηθώντας ο ένας τον άλλο αλλά και έχοντας τη στήριξη των καθηγητών μας”, αναφέρει η Τόνια Βερυκάκη, ένα από τα μέλη του χορού. Οσο για τις ιδιαιτερότητες της παράστασης μας εξηγεί ο Βασίλης Σημαντηράκης που παίζει τον ρόλο του Θεοκλύμενου. “Πέρα από τα θεατρικά στοιχεία, έχει χορευτικά, σύγχρονα και παραδοσιακά. Δεν είναι μια απλή παράσταση θεάτρου”, λέει.\n“Ψυχή” της θεατρικής ομάδας είναι οι εκπαιδευτικοί Πόπη Μαραθάκη και Αθηνά Καπνισάκη. Είναι οι εμνευστές και καθοδηγητές των παιδιών, που πρότειναν και το ανέβασμα της συγκεκριμένης παράστασης - παρωδία της τραγωδίας, που είχαν γράψει εκπαιδευτικοί του Γυμνασίου Ελευσίνας. “Θέλαμε να κάνουμε κάτι με σύγχρονο και νεανικό λόγο, με μουσική και χορό από τον παλιό καλό ελληνικό κινηματογράφο αλλά και πιο νέα θέματα”, αναφέρει η κα Πόπη Μαραθάκη, η οποία και διδάσκει την “Ελένη” στους ίδιους μαθητές.\n“Υπήρχε τόσο μεγάλο ενδιαφέρον που κάναμε μια... μικρή οντισιόν. Οι εθελοντές ήταν πάρα πολλοί”, αναφέρει η κα Καπνισάκη, που τονίζει πως “οφείλουμε να δώσουμε συγχαρητήρια σε όλα τα παιδιά αλλά ειδικά στον Γιώργο Στρατάκη - Μενέλαο και τη Μαρία Δερουκάκη - Ελένη γιατί παίζουν στις 9 από τις 11 σκηνές, χορεύουν, τραγουδάνε και ο καθένας έχει μάθει 10 σελίδες απέξω”.\nΗ παράσταση έχει βοηθήσει πάρα πολύ στην κατανόηση της αρχαίας ελληνικής τραγωδίας από τα παιδιά. “Παρατηρώ ότι τα παιδιά που μετέχουν στην παράσταση βλέπουν με διαφορετικό μάτι πλέον το μάθημα αλλά το βασικό είναι ότι έμαθαν να συνεργάζονται μεταξύ τους αλλά και με τους δασκάλους τους. Τα ίδια δέθηκαν μεταξύ τους περισσότερο”, υπογραμμίζει η κα Μαραθάκη, ενώ η κα Καπνισάκη συμπληρώνει πως “είδαμε παιδιά που ήταν ανήσυχα, που είχαν μερικές φορές κακή συμπεριφορά και ήταν και αδύνατοι μαθητές, να γίνονται πιο συνεργάσιμα, να αυξάνουν την απόδοσή τους και να βελτιώνουν τη συμπεριφορά τους. Αυτό δεν πιστεύω ότι ήταν τυχαίο”.\nΟι εκπαιδευτικοί καλούν τον καθένα από εμάς “να βρεθεί στην παράσταση, να καμαρώσει τα παιδιά μας, τη νέα γενιά, που αν εμείς οι μεγάλοι τους δώσουμε κίνητρα αυτά θα ανταποκριθούν. Πρέπει να τα στηρίζουμε και να τα βγάζουμε μπροστά δίνοντας την αγάπη μας”, καταλήγουν.\nΕλένη: Δερουκάκη Μαίρη. Μενέλαος: Στρατάκης Γιώργος. Τεύκρος: Γιαννενάκης Νίκος. Γερόντισσα: Σημαιάκη Καίτη. Αγγελιαφόρος Α’: Μαρκετάκης Γιώργος. Θεονόη: Αλυσσανδράκη Κάλλια. Θεραπαινίδες Θεονόης: Μαρεντάκη Κατερίνα, Μουλογιαννάκη Ιωάννα. Θεοκλύμενος: Σημαντηράκης Βασίλης. Αγγελιαφόρος Β’: Γιαννενάκης Νίκος. Διόσκουροι: Βογιατζάκης Δημήτρης, Μαρκετάκης Γιώργος. ΑΦΗΓΗΣΗ: Μαρεντάκη Κατερίνα. ΧΟΡΟΣ: Βερυκάκη Τόνια, Κουρτάκη Κλειώ, Μωραΐτάκη Ειρήνη, Τζανακάκη Μαρία, Ντουντουνάκη Ειρήνη, Σκαράκη Βαγγελιώ. ΣΚΗΝΟΓΡΑΦΙΑ: Μουντάκης Στέλιος, Τσικλαούρι Μυριάνι. ΤΡΑΓΟΥΔΙ: Στρατάκης Γιώργος, Βεστάκης Φειδίας, Αποστολάκης Τάσος. Σύμβουλοι καθηγητές: Πόπη Μαραθάκη - Αθηνά Καπνισάκη, Τόνια Μαζοκοπάκη - Κώστας Κυριτσάκης.\nΑναρτήθηκε από George Konstas στις 8:22 π.μ. 1 σχόλιο:\nΣΤΗΝ ΠΕΡΙΟΧΗ ΤΗΣ “ΡΕΓΓΙΝΑΣ”\nΠριονισμένα δέντρα απειλούν περαστικούς!\nΣτόχο τα δέντρα έχει βάλει άγνωστος στην περιοχή του πάρκινγκ της Ρεγγίνας απειλώντας τη σωματική ακεραιότητα των πεζών. Ο άγνωστος πριονίζει τους κορμούς των δέντρων και από τις δύο πλευρές σε τέτοιο σημείο ώστε το δέντρο να μην πέσει εκείνη τη στιγμή αλλά μετά από κάποιο χρονικό διάστημα βάζοντας σε κίνδυνο ακόμα και τη ζωή των διερχομένων. Το ζήτημα απασχολεί τον Δήμο Χανίων που ενημέρωσε εγγράφως την Αστυνομική Διεύθυνση προκειμένου να παρθούν μέτρα. Οπως επεσήμανε ο αρμόδιος για θέματα Πρασίνου αντιδήμαρχος κ. Βαγγέλης Σαματάς, το πρώτο περιστατικό πριονίσματος δέντρου έπεσε στην αντίληψη της Υπηρεσίας στις 20 Απριλίου. Το δεύτερο περιστατικό συνέβη χθες τα ξημερώματα, όπου και πάλι η Υπηρεσία Πρασίνου διαπίστωσε το πριόνισμα ενός ακόμα δέντρου επί της οδού Νικηφόρου Φωκά, δίπλα ακριβώς στο πάρκινγκ της Ρεγγίνας. “Αυτός που κάνει αυτό το πράγμα είναι επικίνδυνος. Πριονίζει και από τις δύο πλευρές τον κορμό του δέντρου και στη συνέχεια αφήνει 1 - 2 εκ. ώστε το δέντρο να πέσει μόνο του αργότερα. Ειδοποίησα τον αστυνομικό διευθυντή τον κ. Μουρτζανό εγγράφως, του έστειλα και φωτογραφικό υλικό ζητώντας τη συνδρομή της Αστυνομίας γιατί αυτές οι πρακτικές είναι πολύ επικίνδυνες και μπορεί να έχουμε κάποιο σοβαρό ατύχημα”, ανέφερε ο κ. Σαματάς.\nΑναρτήθηκε από George Konstas στις 11:27 π.μ. Δεν υπάρχουν σχόλια:\nΑναρτήθηκε από George Konstas στις 10:42 π.μ. Δεν υπάρχουν σχόλια:\nΕΠΙΣΗΜΑΝΣΕΙΣ ΣΕ ΣΕΜΙΝΑΡΙΟ\nΑναμένεται μείωση τιμών στα φάρμακα\nΤη μείωση των τιμών των φαρμάκων, που έχει εξαγγελθεί από τον Φεβρουάριο, αναμένουν οι φαρμακοποιοί, την ίδια στιγμή που εμφανίζονται ιδιαίτερα ανήσυχοι για τις επιπτώσεις της οικονομικής κρίσης στην κοινωνία.\nΤα παραπάνω φάνηκαν κατά τη χθεσινή παγκρήτια σύσκεψη των φαρμακοποιών στα Χανιά με τη συμμετοχή του αντιπροέδρου του Πανελλήνιου Φαρμακευτικού Συλλόγου Κυριάκου Θεοδοσιάδη.\n“Με τα δεδομένα που υπάρχουν σήμερα και με την κατάσταση τη δημοσιονομική της χώρας και την ένταξη στον μηχανισμό στήριξης προβλέπεται ραγδαία υποχώρηση των παροχών στον τομέα της Υγείας και της Πρόνοιας. Πέρα από την ποσοστιαία υποχώρηση των οικονομικών δεδομένων, προβλέπονται και σε επίπεδο ποιότητας και εξυπηρέτησης ραγδαία επιδείνωση σε βάρος των ασφαλισμένων”, ανέφερε μιλώντας στους δημοσιογράφους ο κ. Θεοδοσιάδης συμπληρώνοντας πως “οι φαρμακοποιοί, που για τους ασφαλισμένους είναι οι άνθρωποι της διπλανής πόρτας και καθημερινά ζουν το πρόβλημα κάθε ασθενούς, καλύπτοντας ιδίως στην περιφέρεια τις αδυναμίες του Εθνικού Συστήματος Υγείας, μπορούν να εκτιμήσουν τι σημαίνει η περαιτέρω επιδείνωση του τομέα των παροχών στην Υγεία και την Πρόνοια”.\nΟΙ ΤΙΜΕΣ ΤΩΝ ΦΑΡΜΑΚΩΝ\nΕρωτηθείς αναφορικά με τη μείωση των τιμών των φαρμάκων, που έχει εξαγγελθεί από την κυβέρνηση στο πλαίσιο μιας προσπάθειας επανακοστολόγησής τους, ο κ. Θεοδοσιάδης ανέφερε πως η εξαγγελία αυτή “είναι από τα μέσα Φεβρουαρίου και συνεχώς αναβάλλεται. Εμείς είχαμε απευθύνει και στη σημερινή και στην προηγούμενη κυβέρνηση υπόμνημα και είχαμε προτείνει τη μείωση τιμών υποδεικνύοντας συγκεκριμένα φάρμακα, που είχαν πάρει πολύ υψηλές τιμές με αποτέλεσμα την επιβάρυνση των ασφαλιστικών ταμείων. Δυστυχώς μέχρι σήμερα δεν έχουμε εισακουσθεί. Είναι αναρτημένες στην ιστοσελίδα του Συλλόγου μας οι προτάσεις μας που δεν θα βλάψουν τον ασφαλισμένο και τα ταμεία, θα βλάψουν το μεγάλο κεφάλαιο και τη φαρμακοβιομηχανία. Από τα μέτρα που προτείνουμε δεν έχει γίνει τίποτα και αυτός είναι ο καημός και ο φόβος μας”.\nΟ κ. Θεοδοσιάδης ανέφερε πως στη χώρα μας υπάρχουν και φτηνά και ακριβά φάρμακα αλλά “με την επιθετική πολιτική που έχουν οι φαρμακοβιομηχανίες, που σε συνεργασία με γιατρούς υποκαθιστούν επιτυχημένες θεραπείες με καινούργια και ακριβότερα φάρμακα, με αποτέλεσμα αυτή τη στιγμή νομότυπα να χάνονται τεράστια χρήματα και ποσά από τα ασφαλιστικά ταμεία. Αυτά είναι δεδομένα που τα ζούμε καθημερινά δουλεύοντας στον πάγκο του φαρμακείου και έχουμε κουραστεί να τα λέμε στην κα Ξενογιαννακοπούλου και τον κ. Αβραμόπουλο αλλά κανένας να μην καταλαβαίνει”.\nΓια το ίδιο θέμα ο πρόεδρος των φαρμακοποιών των Χανίων κ. Βάμβουκας σημείωσε πως “έχει προαναγγελθεί μια μείωση των τιμών των φαρμάκων, που σε πρώτη φάση θα είναι 25%. Ακουσα ότι 1.500 φάρμακα θα είναι τα πρώτα που θα ξεκινήσουν. Αυτό φυσικά είναι θετικό αλλά πρέπει να υπάρχει προσοχή ώστε να μην χαθούν από την αγορά πολύτιμα φάρμακα γιατί τα πολύ φτηνά φάρμακα σταματάνε να τα παράγουν ή να τα εισάγουν οι εταιρείες”.\nΣτο ζήτημα τοποθετήθηκε και ο βουλευτής και γραμματεάς Υγείας του ΠΑΣΟΚ κ. Μ. Σκουλάκης. “Πολύ μιλάνε για περικοπές εγώ μιλάω για νοικοκύρεμα. Οσο και αν δοκιμάζεται η οικονομία μιας χώρας το τελευταίo που κόβεις είναι η περίθαλψη. Λέμε ναι λοιπόν στο νοικοκύρεμα ούτε ένα ευρώ περικοπή αλλά ούτε και ένα ευρώ σπατάλη. Εχετε ακούσει πολλές φορές να μιλάω για υπέρογκες φαρμακευτικές δαπάνες για τις οποίες δεν ευθύνονται οι φαρμακοποιοί που προσφέρουν ένα λειτούργημα”, τόνισε ο βουλευτής αναφέροντας πως η μείωση των τιμών μέσω της επανακοστολόγησης των φαρμάκων θα ισχύσει απλά υπάρχει μια καθυστέρηση λόγω ενός θέματος που υπάρχει με τον υπολογισμό των κατώτερων τιμών των φαρμάκων στις τρεις πιο φτηνές χώρες της Ε.Ε.\nΑναρτήθηκε από George Konstas στις 2:14 π.μ. Δεν υπάρχουν σχόλια:\nΧΑΡΗ ΣΤΗ ΔΗΜΙΟΥΡΓΙΚΟΤΗΤΑ ΤΩΝ ΣΠΟΥΔΑΣΤΩΝ ΤΟΥ ΟΑΕΔ ΤΑΥΡΩΝΙΤΗ\nΓιώργος Κώνστας | 22.04.2010\n“Aξιοποιώντας τοπικά υλικά φτιάξαμε μια πίτσα... made in Crete”. Οι μαθητές του Τμήματος Μαγειρικής της Σχολής του ΟΑΕΔ στον Ταυρωνίτη, δουλεύοντας με πάθος και πολύ μεράκι, έφτιαξαν τη δική τους πίτσα, αποκλειστικά με παραδοσιακά Κρητικά προϊόντα.\nΗ στάκα (υποπροϊόν του γάλακτος) αντικατέστησε το βούτυρο, το απάκι το ζαμπόν και το μπέικον, η “μαλάκα” (τοπικό τυρί) τη μοτσαρέλα.\n“Ολοι που τη δοκίμασαν μας ζητούσαν τη συνταγή”, αναφέρει ο κ. Κλεόβουλος Κλεοβούλου, σεφ και καθηγητής του τμήματος. “Αποφασίσαμε να φτιάξουμε ένα κρητικό ζυμάρι με παραδοσιακά αλεύρια ολικής άλεσης και τα υλικά που χρησιμοποιούμε να είναι Κρητικά. Π.χ. βάλαμε στάκα αντί για βούτυρο ή λάδι, σάλτσα ντομάτας, απάκι, καπνιστό λουκάνικο, αγκινάρες, τυρί «μαλάκα» σε ανάμιξη με άλλα μαλακά τυριά ώστε να λειώνουν πάνω στο ψήσιμο. Προσπαθούμε κατ’ αυτόν τον τρόπο να αναδείξουμε τα τοπικά προϊόντα μέσα από ένα φαγητό που έχει διεθνή απήχηση όπως είναι η πίτσα”, τονίζει κ. Κλεοβούλου.\n“Η δουλειά του μάγειρα χρειάζεται φαντασία, δημιουργικότητα και καλή συνεργασία με τους συναδέλφους σου. Και σε αυτήν την περίπτωση της Κρητικής πίτσας πιστεύουμε ότι δείξαμε όλα τα παραπάνω”, λέει ο Λευτέρης Τζανιδάκης, σπουδαστής μαγειρικής, ενώ η συμφοιτήτριά του Ευτυχία Παπαρδουκάκη σημειώνει πως “η συνταγή και η παρασκευή της συγκεκριμένης πίτσας ξεφεύγει από τα συνηθισμένα και την κάνει διαφορετική”.\n“Στη σχολή μας δουλεύουμε πάνω στη χρήση κυρίως τοπικών προϊόντων και για αυτό σκεφθήκαμε τι μπορούσε να έχει μια πίτσα με Κρητικά προϊόντα και το υλοποιήσαμε”, αναφέρει ο Γιάννης Φραντζεσκάκης.\nΤα παιδιά είναι αισιόδοξα ότι θα έχουν την ευκαιρία να εργαστούν στο μέλλον στον τομέα της μαγειρικής. “Ηταν το χόμπι μου και είμαι χαρούμενη που θα το κάνω επάγγελμα” λέει η Ευτυχία, ενώ ο Γιάννης συμπληρώνει πως “κακά τα ψέματα ο κόσμος πάντα θα πεινάει και θα θέλει να βάλει κάτι στο στόμα του. Για αυτό και ίσως το επάγγελμά μας να μην πληγεί από την κρίση”. Η Κρητική πίτσα προσφέρθηκε σε μαθητές, τουρίστες και ντόπιους στο πλαίσιο της 4ης γιορτής ψωμιού, που πραγματοποιείται στο ενετικό λιμάνι των Χανίων. Οι μαθητές της Σχολής του ΟΑΕΔ έχουν κερδίσει πρόσφατα το χάλκινο βραβείο σε διαγωνισμό αρτοποιίας στη Θεσσαλονίκη δείχνοντας την αξία τους.\nΣΤΗ ΛΕΩΦΟΡΟ ΣΟΥΔΑΣ\nΦωτιά απείλησε Κινέζικο κατάστημα\nΦωτιά, σε χαρτόκουτα και παλέτες σε εξωτερικό χώρο, απείλησε εμπορικό κατάστημα κινέζικων συμφερόντων στη λεωφόρο Σούδας, χθες το πρωί. Η φωτιά ξέσπασε δίπλα ακριβώς στο κατάστημα, όμως, δεν επεκτάθηκε χάρη στην άμεση επέμβαση της Πυροσβεστικής Υπηρεσίας. Το ενδεχόμενο της προσπάθειας εμπρησμού δεν αποκλείεται, ωστόσο οι υπεύθυνοι του καταστήματος εκτίμησαν ότι πιθανόν κάποιος για πλάκα πέταξε κάτι εύφλεκτο στον σωρό των χαρτικών. “Η φωτιά εκδηλώθηκε στις 7.30 π.μ. στη λεωφόρο Καραμανλή (Σούδας) 288, έξω από εμπορικό κατάστημα κινέζικων συμφερόντων. Η πυρκαγιά εκδηλώθηκε σε παλέτες και χαρτόκουτα στον εξωτερικό χώρο. Η επέμβαση ήταν άμεση με δύο οχήματα και πέντε άντρες με αποτέλεσμα να αποσοβήσουμε τον κίνδυνο να εισχωρήσει η φωτιά εντός του καταστήματος και να προκαλέσει μεγαλύτερη ζημιά. Δεν ξέρουμε τα πραγματικά αίτια, τα οποία διερευνά το Ανακριτικό”, ανέφερε ο κ. Νίκος Σκουλούδης, διοικητής του Α’ Πυροσβεστικού Σταθμού Χανίων. Ο υπεύθυνος του καταστήματος κ. Φου τόνισε, πως “μας ειδοποίησαν το πρωί ότι καίγονται κάποια κουτιά και παλέτες δίπλα στο κατάστημα. Το μαγαζί δεν έπαθε κάποια ζημιά στο εμπόρευμα, κάηκαν μόνο κάποιες κούτες και ξύλα. Εγώ νομίζω ότι από λάθος, κάποιο παιδί πιθανόν να πέταξε κάτι. Δεν είχαμε ποτέ απειλές από τον οποιονδήποτε”.\nΣΕ ΔΗΜΟΥΣ ΤΟΥ ΝΟΜΟΥ ΧΑΝΙΩΝ\nΕργαζόμενοι κατά δημάρχων για το θέμα της καθαριότητας\nΕυθύνες στους δημάρχους για τα προβλήματα της καθαριότητας επέρριψαν οι εργαζόμενοι στους Δήμους των Χανίων. Σε χθεσινή συνέντευξη Τύπου το Δ.Σ. του Συλλόγου Εργαζομένων στους ΟΤΑ Ν. Χανίων απάντησε στην τελευταία συνέντευξη Βιρβιδάκη και στις βολές σε βάρος τους από ορισμένους δημάρχους των Χανίων, υπογραμμίζοντας πως “εδώ και τρία χρόνια μπορούσαν να κάνουν προσλήψεις μόνιμου προσωπικού στην καθαριότητα αλλά δεν το έκαναν”.\n“Εδώ και 15 ημέρες έχει ξεκινήσει ένας πόλεμος λάσπης και παραπληροφόρησης σε ό,τι αφορά το πρόβλημα της καθαριότητας που έχει δημιουργηθεί στους Δήμους των Χανίων. Δέχθηκαν μια αήθη επίθεση ο πρόεδρος της ΠΟΕ - ΟΤΑ κ. Μπαλασόπουλος και οι εργαζόμενοι στην καθαριότητα από δημάρχους περιαστικών Δήμων”, ανέφερε η πρόεδρος του Σωματείου κ. Σ. Ζεκάκη.\nΑπάντηση στην επίθεση που δέκτηκε από τον δήμαρχο Χανίων για τα όσα ανέφερε σε επιστολή που δημοσίευσε στα “Χ.Ν.”, έδωσε ο κ. Ευτύχης Μιχελάκης, μέλος του Γενικού Συμβουλίου της ΠΟΕ - ΟΤΑ. “Ο κ. δήμαρχος κάλεσε τα ΜΜΕ και εξαπέλυσε μια σφοδρή επίθεση εναντίον μου. Είπε ότι είμαι σε διατεταγμένη υπηρεσία και πως ό,τι αναφέρω στο έγγραφό μου είναι ανακρίβειες. Σε ό,τι αφορά το 1ο σαφέστατα βρίσκομαι σε διατεταγμένη υπηρεσία, εκτελώ εντολές των εργαζομένων στην Τοπική Αυτοδιοίκηση, της ΠΟΕ - ΟΤΑ, του Χανιώτικου λαού και επιπλέον υπερασπίζομαι και θα συνεχίσω να υπερασπίζομαι τον δημόσιο και κοινωνικό χαρακτήρα της Τοπικής Αυτοδιοίκησης, όπως επίσης και την ποιότητα ζωής των πολιτών, την οποία υπηρετούν καλύτερα οι εργαζόμενοι στους ΟΤΑ. Δεν εκτελώ εντολές από μεγαλοεργολάβους της καθαριότητας και από τα μεγάλα συμφέροντα που προσπαθούν να μπουν στο κομμάτι της πίτας που λέγεται σκουπίδι και που μεγαλοδήμαρχοι προσπαθούν να ανοίξουν την πόρτα στους εργολάβους, όπως ο Φασούλας στον Πειραιά. Για τις ανακρίβειες που λέει ότι υπάρχουν στο κείμενό μου εγώ τα αποδεικνύω με ντοκουμέντα, για το θεσμικό πλαίσιο που αφορά την Αυτοδιοίκηση. Καλώ τον κ. δήμαρχο, αν έχει άλλα στοιχεία πέρα από αυτά, να τα παρουσιάσει. Και αν αποδείξει ότι είμαι λάθος εγώ θα παραιτηθώ από το Γενικό Συμβούλιο και θα ζητήσω και συγγνώμη από τον Χανιώτικο λαό”, ανέφερε ο κ. Μιχελάκης.\nΟ ίδιος υπογράμμισε πως οι βολές στρέφονται σε βάρος του δημάρχου Χανίων καθώς έχει την ευθύνη για τον μεγαλύτερο Δήμο, είναι πρόεδρος της ΤΕΔΚ και μέλος της Εκτελεστικής Επιτροπής της ΚΕΔΚΕ. Ζήτησε επίσης “να υπάρξει περισσότερη σοβαρότητα γύρω από το θέμα της καθαριότητας και να δούμε πώς θα το λύσουμε σε όφελος του δημότη”, ενώ παρατήρησε πως αυτά που ανέφερε ο κ. Βιρβιδάκης για συμβάσεις έργου που εγκρίθηκαν για τον Δήμο Ηρακλείου και όχι για τον Δήμο Χανίων δεν είχαν να κάνουν με την καθαριότητα αλλά με άλλες ειδικότητες (μουσικοί, γιατρός εργασίας κ.ά.).\nΙδιαίτερα επικριτικός απέναντι στους δημάρχους των Χανίων καθώς δεν προχώρησαν εδώ και τρία χρόνια “στις προσλήψεις μόνιμου προσωπικού, δεν πήραν ούτε τους ελάχιστους, ώστε να μετριάσουν το κακό, προσλαμβάνονται κάποια άτομα ανά έτος με αποτέλεσμα τώρα οι πόλεις και τα χωριά να παρουσιάζουν αυτήν την εικόνα”, τόνισε ο κ. Νταγκουνάκης.\n“Αναγκαζόμαστε και δίνουμε αυτή τη συνέντευξη γιατί έχουν ξεφύγει από κάθε όριο πραγματικότητας οι άρχοντες της Τοπικής Αυτοδιοίκησης. Ορισμένοι από αυτούς χρησιμοποίησαν τις πιο χυδαίες εκφράσεις στο Δ.Σ. της ΤΕΔΚ σε βάρος των εργαζομένων”, σημείωσε κάνοντας ιδιαίτερη αναφορά στα περί “μαφίας” που επικρατεί στο θέμα της καθαριότητας, όπως ανέφερε ο δήμαρχος και συμπληρώνοντας πως “τη μαφία να ψάξουν να τη βρουν στα κονέ που έχουν κάνει οι μεγαλοεργολάβοι, οι μεγαλοπολιτικοί και οι δήμαρχοι. Τα παίρνουν απο τον χανιώτικο λαό, χοντρά και ακριβά για να του παρέχουν υπηρεσίες καθαριότητας. Από το 2006 που ισχύει ο κώδικας και λέει ότι η αρμοδιότητα της καθαριότητας ανήκει αποκλειστικά στους Δήμους μπορούσαν να προσλάβουν μόνιμο προσωπικό. Δεν πήραν το 2007, 2008, δόθηκε παράταση το 2009 αλλά κανένας δεν συμμορφώθηκε και συνέχισαν τις εργολαβίες. Να πουν την αλήθεια στον Χανιώτικο λαό γιατί είναι ακάθαρτη η πόλη, οι συνοικίες, τα χωριά. Ευθύνη φέρουν αποκλειστικά οι ίδιοι. Τρία χρόνια τους προειδοποιούσαμε και δεν έκαναν τίποτα”.\nΤο κόστος της καθαριότητας\nΤα όσα αναφέρουν οι δήμαρχοι ότι η καθαριότητα σε εργολάβους κοστίζει λιγότερο από ότι με μόνιμο προσωπικό, τέθηκαν στους εκπρόσωπους των εργαζομένων. Αυτοί τόνισαν πως κάτι τέτοιο δεν ισχύει και ότι αντίθετα οι εργολάβοι επιβαρύνουν περισσότερο τους προϋπολογισμούς των Δήμων. “Ενδεικτικά αναφέρω τον Δήμο Χανίων που δίνει πάνω από 1,5 εκ. ευρώ ετησίως στους εργολάβους καθαριότητας. Ο πρωτοδιόριστος εργαζόμενος στην καθαριότητα παίρνει μεικτά (μισθό, επιδόματα, κρατήσεις) 1.442 ευρώ τον μήνα. Συνολικά τον χρόνο κοστίζει 19.000 ευρώ. Αυξήσεις παίρνει μόνο στον βασικό μισθό κάθε τρία χρόνια. Αυτό σημαίνει ότι θα μπορούσε με το 1,5 εκ. ευρώ που δίνουν στον εργολάβο να είχαν 78 μόνιμους εργαζόμενους και η πόλη θα έλαμπε από το Βαρούσι μέχρι τον Κουμπελή” τόνισε ο κ. Νταγκουνάκης. Σύμφωνα με πληροφορίες οι περισσότεροι εργαζόμενοι καθαριότητας σε εργολάβους δεν παίρνουν ούτε 700 ευρώ τον μήνα.\nΓιώργος Κώνστας | 20.04.2010\nOι προσφορές των ξενοδοχείων των Χανίων τον τελευταίο μήνα έχουν περιορίσει τη μείωση στις αφίξεις -διανυκτερεύσεις τουριστών από τις Σκανδιναβικές χώρες στο 10% περίπου σε σύγκριση με πέρυσι. Τα στοιχεία αυτά δίνουν οι εκπρόσωποι των τριών μεγαλύτερων tour operator που δραστηριοποιούνται στα Χανιά. Αν και η Σκανδιναβική αγορά φαίνεται να κρατάει ακόμα για τη Δυτική Κρήτη, παρά τη μείωση, εκεί που υπάρχει πολύ μεγάλη πτώση στις αφίξεις είναι από την Αγγλία (20%) και από τη Γερμανία (30%) εξαιτίας της γενικότερης οικονομικής κρίσης.\n“Η αρχική εκτίμησή μας είναι ότι η πτώση για φέτος θα είναι περίπου 10% και θα είμαστε ευχαριστημένοι αν φτάσει στο 8%. Εχουμε μείωση δύο αεροσκαφών προς τα Χανιά και αυτό σημαίνει 7.500 - 8.000 άτομα, που αν το πολλαπλασιάσεις με 7 ημέρες, που είναι συνήθως οι διανυκτερεύσεις, αντιλαμβάνεται ο καθένας το πρόβλημα”, αναφέρει ο κ. Αντρέας Αυγουστινάκης, υπεύθυνος του γραφείου Thomas Cook. Η μείωση του ενδιαφέροντος οφείλεται στην οικονομική κρίση που έχει πλήξει την Ευρώπη και που κάνει του επισκέπτες να προτιμούν φτηνότερους προορισμούς, όπως η Τουρκία, που έχει ένα κοστολόγιο 25 - 30% πιο φτηνό αλλά και την Αίγυπτο που ξαναμπαίνει δυναμικά στην τουριστική αγορά. “Ζητήσαμε τη βοήθεια των ξενοδόχων των Χανίων τον προηγούμενο μήνα και θέλω να τους ευχαριστήσω γιατί ανταποκρίθηκαν όλοι κάνοντας προσφορές. Τη μείωση αυτή στις τιμές τους εμείς την περάσαμε στον πελάτη και είδαμε να υπάρχει μια άνοδος του ενδιαφέροντος για τα Χανιά. Καταφέραμε με αυτό να κρατήσουμε κάποιους πελάτες”, υπογράμμισε ο κ. Αυγουστινάκης.\n“Για μας η χρονιά στα Χανιά έχει κλείσει με ένα ποσοστό -10%”, επισημαίνει ο κ. Νίκος Βινυχάκης, διευθυντής του Hellenic Island Services, που αντιπροσωπεύει τον tour operator “Αpollo”, που φέρνει 130.000 τουρίστες κάθε χρόνο στο αεροδρόμιο Χανίων. “Και εμείς ζητήσαμε κάποιες προσφορές από τους ξενοδόχους σε μια κατεύθυνση να μην ακυρώσουμε πτήσεις προς Χανιά και πιστεύουμε ότι το έχουμε αποφύγει, ειδικά για τον Οκτώβριο, που ήταν πολύ κάτω οι κρατήσεις και υπήρχε ο κίνδυνος να κοπούν οι πτήσεις την πρώτη εβδομάδα. Οι ξενοδόχοι έκαναν κάποιες προσφορές και έτσι πιστεύω ότι δεν θα έχουμε πρόβλημα”, τόνισε ο κ. Βινυχάκης.\n“Eμείς θα έχουμε μια μικρή αύξηση στους επισκέπτες από τις Σκανδιναβικές χώρες. Οσον αφορά όμως τις άλλες χώρες, με εξαίρεση το Βέλγιο, που παρουσιάζει μεγάλη αύξηση, έχουμε μεγάλο πρόβλημα στους Αγγλους και στους Γερμανούς. Στους μεν πρώτους έχουμε μια μείωση 20% και στους δεύτερους 35%”, δηλώνει ο κ. Μανώλης Μαρινάκης. Το ευχάριστο είναι ότι η περιοχή της Γεωργιούπολης, την οποία επισκέπτονται κυρίως Γερμανοί, φαίνεται να κρατάει και το πρόβλημα να μετατοπίζεται κυρίως στο γειτονικό Ρέθυμνο.\nΑΠΟ ΤΗΝ ΤΕΦΡΑ\nΠολλά προβλήματα αντιμετωπίζουν τα τοπικά γραφεία των tour operator λόγω των ακυρώσεων των πτήσεων εξαιτίας της ηφαιστειακής τέφρας. “Εχουμε 680 άτομα στα Χανιά που είναι να φύγουν την Πέμπτη. Τους ενημερώνουμε κάθε 6 ώρες για την κατάσταση και ελπίζουμε κάποια στιγμή να εξομαλυνθεί. Τώρα εξυπηρετούμε πελάτες μας που έχουν επισκεφθεί την Ταϋλάνδη ή το Μεξικό που τα αεροπλάνα τους δεν μπορούν να φτάσουν στη Β. Ευρώπη. Τους υποδεχόμαστε εδώ και φεύγουν για τον βορρά είτε με λεωφορείο από τη Θεσσαλονίκη είτε ακτοπλοϊκά από την Πάτρα. Eυελπιστούμε τα πράγματα να πάνε καλύτερα αλλά είμαστε σε επαφή με ακτοπλοϊκές εταιρείες και λεωφορειούχους προκειμένου να δούμε τι θα κάνουμε” τονίζει ο κ. Αυγουστινάκης.\n“Λίγο μετά την έκρηξη του ηφαιστείου υποδεχθήκαμε δύο πτήσεις από την Αίγυπτο. Το πρωί της Δευτέρας έφυγαν για Πρέβεζα. Από εκεί, αν δεν αλλάξει κάτι μέχρι το βράδυ, θα φύγουν με πλοίο για Ιταλία και με έναν σταθμό στη Γερμανία θα πάνε στη Σουηδία. Ελπίζουμε ότι η κατάσταση θα εξομαλυνθεί καθώς αναμένουμε αφίξεις στο τέλος της εβδομάδας”, υπογραμμίζει ο κ Βινυχάκης.\n“Είμαστε χαρούμενοι που αυτό το γεγονός με την ηφαιστειακή τέφρα συνέβη στην αρχή της σαιζόν, που δεν έχουν ξεκινήσει όλες οι πτήσεις, αν αυτό συνέβαινε στο μέσο της σαιζόν θα ήταν καταστροφικό”, λέει ο κ. Μαρινάκης. Και η TUI προσπαθεί μέσω των γραφείων της στην Ελλάδα να εξυπηρετήσει πελάτες της που επιστρέφουν από μακρινούς προορισμούς.\nΥποτροφίες σε αριστούχους\nΥποτροφίες στους αριστούχους φοιτητές του Ιδρύματος έδωσε χθες το Πολυτεχνείο Κρήτης σε μια εκδήλωση που πραγματοποιήθηκε στο νεότευκτο και εντυπωσιακό κτήριο των Επιστημών. Συνολικά δόθηκαν 19 υποτροφίες αριστείας, ύψους 1.500 ευρώ εκάστη, σε φοιτητές και φοιτήτριες που αρίστευσαν στο έτος τους και 171 υποτροφίες επίδοσης, ύψους 1.000 ευρώ εκάστη, σε φοιτητές και φοιτήτριες που πέτυχαν υψηλές επιδόσεις στις σπουδές τους.\nΕπίσης δόθηκε το Βραβείο Καινοτομικής Ιδέας 2009, το οποίο συνοδεύεται από χρηματικό ποσό ύψους 1.000 ευρώ, στον προπτυχιακό φοιτητή του Τμήματος Ηλεκτρονικών Μηχανικών και Μηχανικών Υπολογιστών Άρη - Αθανάσιο Παναγόπουλο για την καινοτομική του ιδέα με τίτλο: «Gadgets: Wireless dices for table games USB - Backgammon».\nΟι εκδηλώσεις ξεκίνησαν με χαιρετισμούς από πλευράς των πρυτανικών αρχών που συνεχάρηκαν τα παιδιά για τη σκληρή δουλειά καθόλη τη διάρκεια του προηγούμενου έτους.\nΙκανοποιημένοι για τη βράβευσή τους αλλά με έκδηλη την ανησυχία για το εργασιακό τους μέλλον εμφανίσθηκαν οι φοιτητές με τους οποίους και συνομιλήσαμε. “Είναι μεγάλη η χαρά και η ικανοποίηση που επιβραβεύτηκαν οι κόποι μου. Το ποσό που πήρα ίσως να το αξιοποιήσω για μια εκπαιδευτική εκδρομή του τμήματός μας”, ανέφερε η Κατερίνα Τσακαλάκη από το Τμήμα Παραγωγών και Διοίκησης.\nΗ ίδια συμπλήρωσε πως “δεδομένου των σημερινών συνθηκών σίγουρα είναι δύσκολη η κατάσταση αλλά πάντα αισιοδοξούμε ότι με ένα πτυχίο στα χέρια μας θα πάμε καλύτερα και θα έχουμε καλύτερες συνθήκες εργασίας”.\n“Είναι πολύ σημαντική ημέρα γιατί βλέπω τους κόπους να ανταμείβονται και υπάρχει ένα κίνητρο για παραπάνω προσπάθεια. Η σχολή είναι πολύ δύσκολη. Εφτασα στο 4ο έτος για να πάρω την υποτροφία αυτή”, τόνισε ο Δημήτρης Ξαγοράρης. Αναφορικά με το εργασιακό μέλλον παρατήρησε πως “με τις διεθνείς οικονομικές καταστάσεις είναι λογικό να ανησυχούμε”. Tέλος, ο Κωνσταντίνος Ακριβιανάκης ανέφερε πως “διάβασα έναν χρόνο όχι αρκετά και επιβραβεύτηκα με αυτό το βραβείο. Δίνει μια ώθηση στον φοιτητή να διαβάσει περισσότερο αυτό το βραβείο. Σίγουρα τα πράγματα σε ό,τι αφορά το εργασιακό μέλλον δεν είναι πολύ αισιόδοξα αλλά με τις σπουδές που κάνουμε ελπίζουμε ότι θα καταφέρουμε κάτι”.\nΑναρτήθηκε από George Konstas στις 8:02 π.μ. Δεν υπάρχουν σχόλια:\nΣΤΟ ΑΝΤΙΠΟΛΕΜΙΚΟ ΔΙΗΜΕΡΟ\nΙδιαίτερα αρνητικές συνέπειες σε βάρος της εργαζομένης πλειοψηφίας θα έχει η προσφυγή στο Διεθνές Νομισματικό Ταμείο, την ίδια στιγμή που οι Τράπεζες συνεχίζουν να κερδοσκοπούν. Αυτό, μεταξύ άλλων, επισημάνθηκε στο πλαίσιο της συζήτησης για την οικονομική κρίση στο “9ο Αντιπολεμικό Διήμερο” που οργάνωσε η “Ενωτική Πρωτοβουλία” Φοιτητών Πολυτεχνείου Κρήτης και ολοκληρώθηκε στη Γαλλική Σχολή προχθές το βράδυ.\n“Η προσφυγή στο ΔΝΤ είναι μια πολιτική απόφαση με πολύ μεγάλες αρνητικές συνέπειες σε βάρος της εργαζομένης πλειοψηφίας. Μια απόφαση που συμφωνήθηκε με κύκλους της ελληνικής ολιγαρχίας που στοχεύει στη μείωση του εργατικού κόστους, στην υλοποίηση ενός αντιεργατικού πραξικοπήματος”, ανέφερε ο διδάκτωρ Οικονομικών και δημοσιογράφος κ. Λεωνίδας Βατικιώτης. Ο ίδιος επεσήμανε πως: “Λόγο για να πάει η ελληνική οικονομία στο ΔΝΤ δεν έχει. Ανάμεσα στο δίλημμα επιτόκια 6% ή ΔΝΤ, η απόφαση είναι προφανής επιτόκια 6%. Τόσο θα δώσουν οι αγορές στην Ελλάδα έτσι και αλλιώς αν ενεργοποιήσει τον μηχανισμό διάσωσης της Ε.Ε. Επομένως η απόφαση της ελληνικής κυβέρνησης έχει ως στόχο να επιβάλλει ένα διαρκές πρόγραμμα λιτότητας και εξόντωσης των εργαζομένων. Η προσφυγή στο ΔΝΤ σε Ουγγαρία, Λετονία, Ρουμανία και Ουκρανία είχε ως αποτέλεσμα τη συρρίκνωση του ΑΕΠ ακόμα και κατά 18% (συνέβη στη Λετονία), εκτίναξη της ανεργίας, καθήλωση των μισθών και των συντάξεων, εξάπλωση της φτώχειας. Αυτό είναι το ΔΝΤ. Ολα τα υπόλοιπα που λέγονται ότι η Ελλάδα έχει πάρει μέτρα και δεν θα χρειαστεί άλλα δεν ευσταθούν”.\nΑναφορικά με τα αίτια της δημοσιονομικής κρίσης ο κ. Βατικιώτης υποστήριξε πως είναι διεθνής και όχι μόνο ελληνική και τόνισε πως “έφτασε στον παροξυσμό όταν ξεκίνησαν τα εθνικά κράτη να εκταμιεύουν από τους εθνικούς προϋπολογισμούς πακτωλούς χρημάτων για να στηρίξουν τις Τράπεζες. Η αδικία είναι ότι ενώ η δημοσιονομική κρίση προκλήθηκε για να σωθούν οι Τράπεζες, τα βάρη πέφτουν στους εργαζομένους. Καλούμαστε εμείς, τα μόνιμα υποζύγια του κρατικού προϋπολογισμού, να σώσουμε τις Τράπεζες θυσιάζοντας μισθούς, συντάξεις, το υγειονομικό σύστημα. Είναι μια ταξική πολιτική. Να σας υπενθυμίσω ότι το 2004 από τη ΔΕΘ ο τότε πρωθυπουργός Κ. Καραμανλής είχε μειώσει τον συντελεστή φορολόγησης των επιχειρήσεων από το 35% στο 25%. Με βάση τις εκτιμήσεις του σημερινού υπουργού Οικονομικών κ. Παπακωνσταντίνου, που τότε ήταν εκπρόσωπος Τύπου του ΠΑΣΟΚ το δημόσιο έχανε από αυτή τη ρύθμιση ετησίως 5 δισ. Δηλαδή μέσα σε 6 χρόνια 30 δισ. ευρώ. Μα αυτό είναι το έλλειμμά μας 30 δισ. ευρώ και δεν επαναφέρουν τους συντελεστές των επιχειρήσεων ούτε καν στο επίπεδο πριν την κυβέρνηση Καραμανλή. Αντίθετα μειώνουν ακόμα παραπέρα τον συντελεστή φορολόγησης και ειδικότερα τα αδιανέμητα κέρδη πηγαίνοντάς τον από το 25% στα 20% με αποτέλεσμα να μειωθούν ακόμα περισσότερο οι εισπράξεις του δημοσίου και το έλλειμμα να εκτιναχθεί”.\nΣτο ζήτημα των απολύσεων στον ιδιωτικό τομέα αναφέρθηκε ο κ. Ντίνος Παλαιστίδης από το Σωματείο Βιβλίου - Χάρτου, ο οποίος πρόσφατα απολύθηκε για λόγους συνδικαλιστικούς από τον εκδοτικό οίκο που εργαζόταν αλλά η απόλυσή του πάρθηκε πίσω μετά από κινητοποιήσεις. “Σήμερα είναι αναντίστοιχες οι αντιδράσεις των σωματείων και του συνδικαλιστικού κινήματος απέναντι στην επίθεση που δέχονται. Οι ίδιοι οι εργαζόμενοι πιστεύουν ότι δεν θα τους συμβεί κάτι αρνητικό, ενώ ξέρουμε καλά πως θα μας συμβούν. Ετοιμάζουν επίθεση στον ιδιωτικό τομέα με απελευθέρωση των απολύσεων, κατάργηση των συλλογικών συμβάσεων εργασίας, μείωση των μισθών. Ηδη στο όνομα της κρίσης οι εργοδότες θέλουν να μειώσουν το, περιττό για αυτούς, εργατικό κόστος. Στο ζήτημα που βάζουν ότι, αν δεν κάνουν απολύσεις δεν θα επιβιώσουν οι επιχειρήσεις τους, απαντάμε πως την περίοδο των ευνοϊκών ημερών δεν μοιραστήκαμε τα κέρδη, γιατί θα πρέπει τώρα εμείς να πληρώσουμε τις ζημιές;”, ανέφερε μεταξύ άλλων, υπογραμμίζοντας την ανάγκη υπέρβασης “των ξεπουλημένων συνδικαλιστικών γραφειοκρατιών της ΓΣΕΕ και ΑΔΕΔΥ και οργάνωση των πρωτοβάθμιων σωματείων”.\nΧΘΕΣ ΣΤΗ ΝΕΑ ΚΥΔΩΝΙΑ\nΑκροδεξιοί κατά μαθητών\n“Μαθήματα βαρβαρότητας” παρέδωσαν σε ανήλικους μαθητές, σύμφωνα με καταγγελίες, ακροδεξιά στοιχεία χθες το απόγευμα στη Νέα Κυδωνία. Οι μαθητές με την προτροπή του Δήμου είχαν προχωρήσει στην κατασκευή γκράφιτι με οικολογικό και περιβαλλοντικό περιεχόμενο σε υπόγεια διάβαση γέφυρας σε μια προσπάθεια αναβάθμισης της περιοχής.\nΔύο ενήλικοι, που κατέφτασαν όταν έφυγε για λίγο η υπεύθυνη του Δήμου, τραμπούκισαν και απείλησαν τους μαθητές και προσπάθησαν να καταστρέψουν τα γκράφιτι! Για το περιστατικό έγινε καταγγελία στο Α.Τ. Νέας Κυδωνίας καθώς τα συγκεκριμένα άτομα είναι γνωστά στην περιοχή.\n“Πήραμε μια πρωτοβουλία εδώ ως Δήμος να αναμορφώσουμε λίγο τις υπόγειες διαβάσεις των γεφυρών της περιοχής, καθώς υπάρχουν πολλές λόγω της εθνικής οδούς”, ανέφερε η κα Δήμητρα Γραμβουσάκη, δημοτική υπάλληλος και υπεύθυνη Πολιτιστικών του Δήμου Νέας Κυδωνίας. Οι υπεύθυνοι του Δήμου ξεκίνησαν την προσπάθειά τους από τη γέφυρα, από την οποία περνάει ο δρόμος για την Πάνω Αγία Μαρίνα. “Ξεκινήσαμε από αυτή τη γέφυρα που ήταν γραμμένα και ρατσιστικά συνθήματα. Δεν αντιπαραθέσαμε αντιρατσιστικά συνθήματα για να ξεκινήσει ένας πόλεμος ρατσισμός - αντιρατσισμός. Θελήσαμε να δώσουμε ένα οικολογικό περιεχόμενο. Πριν, όμως, ολοκληρωθεί η δουλειά των παιδιών και πριν προλάβουμε να γράψουμε κάποια μηνύματα ευαισθησίας για το περιβάλλον και ενώ έλλειψα για 20 λεπτά, ήρθαν δύο άτομα από το τοπικό διαμέρισμα της Αγίας Μαρίνας και έγινε αυτό που έγινε”, ανέφερε η κα Γραμβουσάκη.\nΕΓΡΑΨΑΝ ΛΑΘΟΣ ΤΟ... ΕΛΛΑΣ!\nΜαθητές που ήταν παρόντες στο περιστατικό σημείωσαν πως ήρθαν δύο νεαροί ενήλικοι με μηχανάκι και με τσαμπουκά και απειλητική διάθεση “μας είπαν ποιος έσβησε την περικεφαλαία που είχαν ζωγραφίσει παλιότερα στον τοίχο. Τους είπαμε ότι ήρθαμε με προτροπή του Δήμου να κάνουμε γκράφιτι και να ομορφύνουμε την περιοχή. Είπαν ότι θα δείτε τι έχει να γίνει το βράδυ και ότι θα γίνει ό,τι θέλουν αυτοί και πήραν μπογιά και έγραψαν κάποια συνθήματα. Εγραψαν και το «Ελλάς» αλλά με ένα «λ». Τους είπαμε ότι το έγραψαν λάθος και το διόρθωσαν. Μας είπαν ότι αυτά που γράφουμε είναι σατανικά. Τι το σατανικό έχουν αυτά; Την άλλη φορά δηλαδή να ζωγραφίσουμε παπάδες, τους είπαμε. Και μας λέει ότι εμείς δεν πιστεύουμε στον Θεό, πιστεύουμε στον Δία”.\nΣτην περιοχή της Αγίας Μαρίνας οι τοίχοι είναι γεμάτοι με συνθήματα ρατσισμού και μίσους απέναντι σε κάθε τι διαφορετικό.\nΧΘΕΣ ΣΤΟ ΠΑΛΙΟ ΤΕΛΩΝΕΙΟ\nΑγαπημένο προϊόν για τους Ελληνες παραμένει το ψωμί και τα προϊόντα του αρτοποιείου, όπως φάνηκε από τα εγκαίνια της 4ης γιορτής ψωμιού στο παλιό Τελωνείο και την ολοκλήρωση των εργασιών του παγκοσμίου συνεδρίου Αρτοποιών στον Πλατανιά.\nΕκατοντάδες άτομα πέρασαν χθες από τους χώρους του παλιού Τελωνείου προκειμένου να γευτούν εδέσματα, με πρώτο υλικό πάντα το ζυμάρι, που προσέφεραν οι “Μύλοι Κρήτης” σε συνεργασία με το Σωματείο Αρτοποιών Χανίων. Παρών στις εκδηλώσεις και ο κ. Πήτερ Μπέκερ, πρόεδρος της παγκόσμιας οργάνωσης Αρτοποιών που έκανε λόγο για “πολύ επιτυχημένη εκδήλωση, ενώ ιδιαίτερα σημαντικό ήταν και το συνέδριο”.\nΟ κ. Μπέκερ στάθηκε στα μεσογειακά προϊόντα σημειώνοντας πως είναι πολύ γνωστά στον υπόλοιπο κόσμο και η απήχησή τους αυξάνεται χρόνο με τον χρόνο.\nΘΕΤΙΚΑ ΣΧΟΛΙΑ ΓΙΑ ΤΟ ΠΑΞΙΜΑΔΙ\nΙδιαίτερα θετικά ήταν τα σχόλια των ξένων συνέδρων για το Κρητικό παξιμάδι, όπως ανέφερε ο κ. Mιχάλης Μούσιος, πρόεδρος της Ομοσπονδίας Αρτοποιών Ελλάδας. “Οι συνάδελφοι έχουν ενθουσιαστεί με το Κρητικό παξιμάδι. Μέσα από αυτές τις εκδηλώσεις θέλουμε να περάσουμε το μήνυμα ότι εδώ και χιλιάδες χρόνια η παραγωγική διαδικασία παραγωγής του ψωμιού δεν άλλαξε, ότι στον φούρνο της γειτονιάς το ψωμί ζυμώνεται και ψήνεται. Θέλουμε η νέα γενιά να αποκτήσει κριτήρια ποιότητας, να μην ταυτίζει τη γεύση της με το φαστ φουντ”, ανέφερε ο κ. Μούσιος.\nΟ ίδιος επεσήμανε πως ένα μεγάλο μέρος των τροφίμων που καταναλώνουν οι Ελληνες είναι εισαγόμενα και αυτό πρέπει να αλλάξει. Από τη μεριά του ο πρόεδρος του τοπικού σωματείου κ. Nίκος Κοτσιφάκης ευχαρίστησε όλους τους φορείς για τη στήριξή τους και κάλεσε τους καταναλωτές να προτιμούν τα τοπικά προϊόντα. Μέχρι τις 22 Απριλίου που θα ολοκληρωθεί η “γιορτή ψωμιού” τον χώρο θα επισκεφθούν σχολεία και μαθητές για να μάθουν για το ψωμί και τα άλλα αρτοποιήματα.\nΣτα εγκαίνια παραβρέθηκαν οι βουλευτές κ. Δαμιανάκης και Σκουλάκης, ο νομάρχης κ. Γρ. Αρχοντάκης, ο δήμαρχος Κ. Βιρβιδάκης, νομαρχιακοί και δημοτικοί σύμβουλοι, οι πρώην βουλευτές κ. Νικηφοράκης και Βολουδάκης κ.ά.\nΓΙΑ ΑΘΗΝΑΙΟΥΣ ΜΑΘΗΤΕΣ\nΓνωριμία με την Κάντανο\nΜια ξεχωριστή γνωριμία με την Κάντανο, τους ανθρώπους και την ιστορία τους θα έχει η συντακτική ομάδα του περιοδικού “Της γάτας το κουδούνι” του 4ου Γενικού Λυκείου Περιστερίου από την Αθήνα. Πρόκειται για το πιο πολυβραβευμένο μαθητικό περιοδικό της χώρας, που λειτουργεί σχεδόν σε επαγγελματική βάση και έχει κερδίσει την αναγνώριση τόσο του εκπαιδευτικού όσο και του δημοσιογραφικού κόσμου.\nΗ συντακτική ομάδα συνοδευόμενη από τον δήμαρχο Καντάνου κ. Ευτύχη Δασκαλάκη βρέθηκε στους τάφους και στο σπίτι του Βενιζέλου και είχε πολύωρη συνάντηση με τον νομάρχη Χανίων κ. Γρηγόρη Αρχοντάκη. Οι μαθητές κυριολεκτικά “βομβάρδισαν” τον νομάρχη με ερωτήματα για τον “Καλλικράτη” και τη διοικητική μεταρρύθμιση, την πολιτική και τα κόμματα, πολιτικές προσωπικότητες των Χανίων και όχι μόνο παρακινώντας τον κ. Αρχοντάκη να τους προτείνει βλέποντας τις αναζητήσεις τους να ασχοληθούν πιο ενεργά με τα κοινά και γιατί όχι με την Αυτοδιοίκηση.\n“Το σχολείο μας πραγματοποιεί αυτή την επίσκεψη στο πλαίσιο του πολιτιστικού προγράμματος έκδοσης του εντύπου «Της γάτας το κουδούνι». Στην επόμενη έκδοση του περιοδικού θα κάνουμε ένα μεγάλο οδοιπορικό αφιέρωμα στην Κάντανο και τα Χανιά”, ανέφερε ο κ. Διονύσης Κοσμάς, ένας εκ των καθηγητών που συνοδεύει τους μαθητές. “Είμαι πολύ χαρούμενος για αυτή τη δραστηριότητα και τις συναντήσεις που είχαμε. Ο κ. νομάρχης μας εντυπωσίασε για να είμαστε ειλικρινείς και είμαστε σίγουροι ότι όλη η παραμονή μας εδώ θα είναι γεμάτη εκπλήξεις”.\nΤους μαθητές καλωσόρισε και ο νομαρχιακός σύμβουλος κ. Ε. Κονταξάκης και ο πρόεδρος του Τοπικού Συμβουλίου Νέων Καντάνου κ. Χ. Δασκαλάκης, ο οποίος και επεσήμανε πως οι νέοι των μαρτυρικών Δήμων της χώρας θα συνεχίσουν να αγωνίζονται για να παραμείνει ζωντανή στη μνήμη όλων το ολοκαύτωμα πολλών πόλεων και χωριών της Ελλάδας από τους ναζί αλλά και το θέμα της διεκδίκησης των γερμανικών αποζημιώσεων.\nΕκ μέρους της ομάδας των παιδιών η Χριστίνα Ζάζα σημείωσε πως “έχουμε έλθει φέτος για να κάνουμε το ρεπορτάζ για την Κάντανο και την ιστορία της. Οι άνθρωποι είναι πολύ καλοί και πολύ φιλόξενοι, θέλουμε να γνωρίσουμε τα παιδιά εδώ και ήδη έχουμε ψάξει και έχουμε βρει υλικό στο διαδίκτυο και πιστεύουμε ότι θα κάνουμε ένα καλό ρεπορτάζ”.\nΤο έντυπο του 4ου Γενικού Λυκείου Περιστερίου έχει βραβευτεί τρεις φορές από τον διαγωνισμό της εφημερίδας “Τα Νέα” και από τον Ιδρυμα Μπότση για την ποιότητά του.\n“Με μεγάλη χαρά υποδέχθηκα το συγκεκριμένο σχολείο που κάνει μια εξαιρετική δουλειά. Εκδίδει ένα περιοδικό μοναδικής ποιότητας. Είναι τιμή για τον τόπο μας να επισκέπτεται τα Χανιά, την περιοχή τη δική μας. Μέσα από αυτή την αναζήτηση αποκτούν εμπειρίες, βλέπουν τη δική μας κοινωνία και είμαι βέβαιος ότι αυτή η επίσκεψη θα τους δώσει τα ερεθίσματα να ξαναέλθουν και να γίνουν φίλοι της Κρήτης”, τόνισε ο νομάρχης κ. Γρ. Αρχοντάκης.\nΣτο ίδιο μήκος κύματος και ο δήμαρχος Καντάνου Ε. Δασκαλάκης δήλωσε: “Είμαι ευτυχής που νέα παιδιά επισκέπτονται τον τόπο μου, τη μαρτυρική Κάντανο. Θα έχουν την ευκαιρία να γνωρίσουν τους ανθρώπους μας, τους ανθρώπους που είχαν συμβολή στη νεότερη ιστορία”.\nΑναρτήθηκε από George Konstas στις 2:27 π.μ. Δεν υπάρχουν σχόλια:\nΣτα Χανιά βρέθηκε αυτές τις ημέρες σε ανεπίσημη επίσκεψη ο βουλευτής Κοζάνης του ΠΑΣΟΚ και πρώην πρόεδρος της ΚΕΔΚΕ κ. Πάρις Κουκουλόπουλος. Το στέλεχος του κυβερνώντος κόμματος δεν βρέθηκε στην Κρήτη για να... απολαύσει τον ήλιο και τη θάλασσα αλλά είχε επαφές με στελέχη του ΠΑΣΟΚ του αυτοδιοικητικού τομέα σε μια προσπάθεια -όπως τουλάχιστον μαθαίνουμε- να μπει σε μια τάξη το κόμμα εν όψει των δημοτικών και περιφερειακών εκλογών. Μπορεί τα όρια των Δήμων να μην έχουν ακόμα ανακοινωθεί επίσημα, ωστόσο το ενδιαφέρον των υποψηφίων δημάρχων είναι τέτοιο που μάλλον προβλήματα προκαλεί στην ανακοίνωση των όποιων υποψηφιοτήτων.\nΑγάπη για την... πατρίδα!\nΔύο μικρά παιδιά είχαν την ευαισθησία να σπάσουν τον κουμπαρά τους και με την ενθάρρυνση των γονιών τους να δώσουν το κομπόδεμά τους υπέρ του λογαριασμού για την κάλυψη του δημόσιου χρέους. Ανεξάρτητα, αν κάποιος συμφωνεί ή όχι με αυτή την ενέργεια, δεν μπορεί να αμφισβητήσει την παιδική ευαισθησία. Ευασθησία που... δεν είχαν οι επενδυτές και οι μεγαλοεπιχειρηματίες της χώρας που μπροστά στη φημολογία της κατάρρευσης φρόντισαν να αποσύρουν τις καταθέσεις τους και να τις ρίξουν στα τραπεζικά ιδρύματα του εξωτερικού. Μιλάμε για εκατομμύρια ευρώ σύμφωνα με τα δημοσιεύματα του Τύπου. Η μεγαλοαστική τάξη της χώρας πάντα διακρινόταν για το ενδιαφέρον προς την πατρίδα της αρκεί... να μην της κόστιζε στην τσέπη!\nΑναρτήθηκε από George Konstas στις 2:25 π.μ. Δεν υπάρχουν σχόλια:\nΑναρτήθηκε από George Konstas στις 2:17 π.μ. Δεν υπάρχουν σχόλια:\nΣΤΑ ΧΑΝΙΑ ΚΑΙ ΣΤΗΝ ΥΠΟΛΟΙΠΗ ΧΩΡΑ\nΓραφειοκρατία κατά φωτεινής σηματοδότησης!\nΜέχρι και έξι χρόνια απαιτούνται για την τοποθέτηση ενός φαναριού στην πόλη των Χανίων, αφού χρειάζεται η έγκριση από το αρμόδιο Υπουργείο Υποδομών, το οποίο διαθέτει ένα γραφείο για να εξυπηρετήσει ολόκληρη τη χώρα! Χθες ξεκίνησε η λειτουργία του φαναριού στη συμβολή των οδών Ζυμβρακάκηδων και Εφέδρων Πολεμιστών και το επόμενο χρονικό διάστημα το Τμήμα Φωτεινής Σηματοδότησης του Δήμου Χανίων θα προχωρήσει στη λειτουργία άλλων τριών φαναριών σε κόμβους που έχουν γίνει πολλά τροχαία ατυχήματα. Τα αιτήματα του Δήμου Χανίων εκκρεμούσαν αρκετά χρόνια, πριν εγκριθούν επιτέλους από το πρώην ΥΠΕΧΩΔΕ.\n“Τα αιτήματα για φανάρια είναι πολύ παλιά από το 2004 το παλιότερο. Μετά από προσπάθειες του κ. δημάρχου ξεμπλόκαρε η διαδικασία και μας έδωσαν σχέδια εγκατάστασης και προγράμματα λειτουργίας σε συγκεκριμένους κόμβους”, ανέφερε ο κ. Γαβρίλης Μαρινάκης, προϊστάμενος Φωτεινής Σηματοδότησης, Ηλεκτροφωτισμού, Οδοσήμανσης και Κυκλοφοριακών Θεμάτων. Αναφορικά με τα αίτια της καθυστέρησης σημείωσε πως “ενώ όλη η διαδικασία των κυκλοφοριακών έχει παραδοθεί στους Δήμους, την αρμοδιότητα για τους φωτεινούς σηματοδότες την είχε κρατήσει το ΥΠΕΧΩΔΕ. Που σημαίνει ότι εμείς πρέπει να στείλουμε τοπογραφικά και σχέδια εγκατάστασης και να εγκριθούν από ένα γραφείο που έχει το ΥΠΕΧΩΔΕ και παλεύει όλη την Ελλάδα”.\nΕιδικότερα με βάση τον σχεδιασμό του Δήμου Χανίων έχει εγκριθεί η τοποθέτηση φαναριών στα παρακάτω σημεία:\n- 1: Ζυμβρακάκηδων - Εφέδρων Πολεμιστών.\n- 2: Ζυμβρακάκηδων - Γογονή.\n- 3: Λ. Καραμανλή πρώην Λ. Σούδας (ΙΚΑ).\n- 4: Ακρωτηρίου - Εθν. Αντίστασης.\n- 5: Προφήτη Ηλία - Σεϊμένη (Δεν εγκρίθηκαν φανάρια, έχει εγκριθεί διάβαση πεζών και αλλαγή σήμανσης).\nΑναμένεται απόφαση του ΥΠΕΧΩΔΕ για τοποθέτηση φαναριών σε:\n- Λ. Καραμανλή - Δεληγιαννάκη (ΜΑΙΧ).\n- Πλατεία Ευαγγελίστριας Χαλέπα.\n“Οταν διαπίστωσα πριν από έναν χρόνο ότι μια σειρά απο αιτήματα του Δήμου Χανίων για τοποθέτηση φωτεινής σηματοδότησης σε διάφορα σημεία της πόλης είχε καθυστερήσει απαράδεκτα είχα μια αλληλογραφία με το Υπουργείο σε έντονο θα έλεγα ύφος και είπα εν πάση περιπτώσει ότι το θέμα θα πρέπει να λυθεί γιατί σε κάποιους κόμβους θα πρέπει να μπουν φωτεινοί σηματοδότες γιατί έχουν συμβεί τροχαία ατυχήματα”, υπογράμμισε ο δήμαρχος Χανίων κ. Κ. Βιρβιδάκης. Σύμφωνα με τον δήμαρχο μετά από πιέση και προσπάθεια της υπηρεσίας δόθηκαν άδειες για πέντε σημεία και αναμένονται απαντήσεις για άλλα δυο. “Με αυτές τις προσπάθειες συμβάλουμε με έναν άλλο τρόπο στη βελτίωση της κυκλοφορίας στην πόλη των Χανίων”, κατέληξε ο κ. Βιρβιδάκης.\nΣΗΜΕΡΑ ΚΑΙ ΑΥΡΙΟ ΣΤΑ ΧΑΝΙΑ\n“Ενα διαφορετικό διήμερο με ξεχωριστό πολιτικό και πολιτιστικό στίγμα θα είναι το 9ο Αντιπολεμικό Διήμερο” ανέφερε ο Λ. Μαστοράκης.\nΜε στόχο να δώσει ένα διαφορετικό πολιτικό και πολιτιστικό στίγμα διοργανώνεται και φέτος το “9ο Αντιπολεμικό Διήμερο”, που διοργανώνει η “Ενωτική Πρωτοβουλία” Φοιτητών Πολυτεχνείου Κρήτης στη Γαλλική Σχολή. Στους στόχους και τους σκοπούς του διημέρου αναφέρθηκε ο Λάμπρος Μαστοράκης, μέλος του σχήματος, τονίζοντας πως το “αντιπολεμικό διήμερο ξεκίνησε μαζί με το αντιπολεμικό κίνημα στις αρχές της δεκαετίας και συνεχίζεται μέχρι σήμερα προσπαθώντας να δώσει ένα διαφορετικό πολιτικό και πολιτιστικό στίγμα από μια συλλογικότητα του Πολυτεχνείου Κρήτης. Το φετινό διήμερο θα βάλει στο στόχαστρο τα αίτια και τις πολιτικές, που αφορούν την οικονομική κρίση. Την πρώτη ημέρα θα αναλωθεί σε μια κουβέντα γύρω από τις εθνικιστικές τάσεις που προκύπτουν, ενώ τη δεύτερη ημέρα θα ασχοληθεί με τα χαρακτηριστικά του εργατικού κινήματος και πως οι εργαζόμενοι μπορούν να παλέψουν ενάντια στα νέα μέτρα”.\nΠαράλληλα με τις συζητήσεις θα υπάρχουν περίπτερα φοιτητών με υλικό για το περιβάλλον, τον πολιτισμό, την κρίση, την εργασία, την εκπαίδευση, το ελεύθερο λογισμικό, τον πόλεμο, την παιδεία. Το πρόγραμμα των εκδηλώσεων έχει ως εξής:\n6 μ.μ. - Συζήτηση με θέμα: “Απαντήσεις στην εποχή της κρίσης: νέα εθνικιστικά ρεύματα ή νέα απελευθερωτικά κινήματα;” Ομιλητές: Κουσουρής Δημήτρης - πρωην μέλος ΚΣ ΕΦΕΕ, Χαραλαμπόπουλος Νίκος - μέλος Αντιπολεμικής Διεθνιστικής Κίνησης, Δραγανίγος Αντώνης - μέλος Σωματείου Μισθωτών Τεχνικών.\n8.30 μ.μ. - Συναυλία . Σαν φυστικ (μαθητικό συγκρότημα), LIME, Χαλικούτηδες, Κωστής Αβυσσινός.\n6 μ.μ. - Συζήτηση με θέμα: “Δεν πληρώνω - δεν πληρώνω! Τα νέα μέτρα: με τον μονόδρομο της πολιτικής τους ή με την απάντηση του εργατικού κινήματος;”. Ομιλητές: Παλαιστίδης Ντίνος - μέλος Σωματείου Βιβλίου Χάρτου, Βατικιώτης Λεωνίδας - δημοσιογράφος / διδάκτορας Οικονομικών Επιστημών, Βουρεκάς Κώστας - γραμματέας Σωματείου Μισθωτών Τεχνικών.\n8.30 μ.μ. - Συναυλία: Ορθολογιστές, Night On Earth, Transistor.\nΑναρτήθηκε από George Konstas στις 2:26 π.μ. Δεν υπάρχουν σχόλια:\nΟ σεφ προτείνει... ομελέτα με πανσέδες\nΚρητικά πιάτα με λουλούδια\nΔΗΜΟΣΙΕΥΘΗΚΕ: Τετάρτη 14 Απριλίου 2010\n«Χρησιμοποιώ λουλούδια για αρκετά σκευάσματα όπως, για παράδειγμα, στη μαρουλοσαλάτα. Στο πικρό του μαρουλιού το λουλούδι δίνει ένα ξεχωριστό άρωμα και μια ελαφριά γλυκάδα», λέει ο Γιάννης Αποστολάκης του Δικτύου Κρητικής Γαστρονομίας\n«Ποιος λέει ότι τα λουλούδια είναι μόνο για το άρωμα; Υπάρχουν λουλούδια που μπορούν κάλλιστα να χρησιμοποιηθούν στην κουζίνα, ειδικά σε σαλάτες, αλλά ακόμα και σε μαγειρεμένα φαγητά».\nΟ κ. Γιάννης Αποστολάκης, μέλος του Διοικητικού Συμβουλίου του Δικτύου Κρητικής Γαστρονομίας και σεφ στο Μεσογειακό Αγρονομικό Ινστιτούτο Χανίων (ΜΑΙΧ), χρησιμοποιεί πολύ συχνά λουλούδια στα φαγητά που μαγειρεύει, ειδικά στις σαλάτες. Πολλές φορές μάλιστα, έχει προκαλέσει τον θαυμασμό προσφέροντας στα συνέδρια που πραγματοποιούνται στο Ινστιτούτο εποχικές πράσινες, βιολογικές σαλάτες που φτιάχνει μαζί με άνθη παπαρούνας, μαργαρίτας, πανσέ, δίνοντας εκτός από χρώμα και μια ξεχωριστή και ιδιαίτερη γεύση στο κάθε πιάτο.\n«Χρησιμοποιούμε το λουλούδι όταν είναι φρέσκο. Αν είναι από γλυκό χόρτο προσφέρει μια γλυκάδα, αν είναι από πικρό μια πικράδα, οι γεύσεις κυριολεκτικά ανεβοκατεβαίνουν. Χρησιμοποιώ λουλούδια για αρκετά σκευάσματα όπως, για παράδειγμα, στη μαρουλοσαλάτα. Στο πικρό του μαρουλιού το λουλούδι δίνει ένα ξεχωριστό άρωμα και μια ελαφριά γλυκάδα» εξηγεί ο κ. Αποστολάκης.\nΣυλλέγει τα λουλούδια από χωράφια της περιοχής του προσέχοντας να απέχουν αρκετά από τους δρόμους. Αφού τα πλύνει καλά τα τοποθετεί στη σαλάτα σαν πραγματικό μπουκέτο, ξεχωριστή ανθοδέσμη στο κάθε πιάτο, όμως ταυτόχρονα είναι και εξαιρετικά νόστιμα. «Σε πολύ κόσμο- επισημαίνει - φαίνεται περίεργο κάτι τέτοιο, αλλά δεν είναι. Εδώ και χρόνια τα λουλούδια χρησιμοποιούνται στο εξωτερικό, στη Γερμανία π.χ., υπάρχουν καλλιέργειες λουλουδιών μόνο για την κουζίνα. Γιατί να μην το κάνουμε, όταν επιπλέον έχουμε τη δυνατότητα να ανεβάσουμε τον γαστρονομικό μας πήχυ; Η χρήση των λουλουδιών δίνει αρώματα και γεύσεις στη σαλάτα και μας ανεβάζει τη διάθεση. Τα άνθη πρέπει να είναι πάντα από την εξοχή και όχι από τους δρόμους γιατί είναι μολυσμένα από το καυσαέριο. Τα άνθη από ανθοπωλεία ή ανθοκήπια είναι σχεδόν πάντα ραντισμένα με φάρμακα και δεν είναι καλή επιλογή. Τα μαραμένα και ξεθωριασμένα λουλούδια έχουν πικρή γεύση. Σιγουρευτείτε ότι τα λουλούδια είναι καθαρά από έντομα, ξεπλένετέ τα σε κρύο νερό, τινάξτε τα ελαφριά για να στεγνώσουν και απλώς απολαύστε τα!».\nΡόκα 1 ματσάκι Φρέσκα κρεμμυδάκια Εξτρα παρθένο ελαιόλαδο 60 γρ.\nΧυμό από 1-2 λεμόνια Ανηθο 1 ματσάκι, αλάτι Διάφορα άνθη: 2-3 πέταλα από διάφορα λουλούδια, όπως πανσέδες, μαργαρίτες, παπαρούνες, μολόχες ΕΚΤΕΛΕΣΗ\nΠλένουμε καλά τα λαχανικά και τα ψιλοκόβουμε, προσθέτουμε το έξτρα παρθένο ελαιόλαδο, τον χυμό λεμονιού, το αλάτι, αναμειγνύουμε καλά και στο τέλος προσθέτουμε τα άνθη.\nΑναρτήθηκε από George Konstas στις 12:42 π.μ. Δεν υπάρχουν σχόλια:\nΛΟΥΛΟΥΔΙΑ ΣΤΗΝ ΚΟΥΖΙΝΑ\nΜια ανθοδέσμη... στο πιάτο σας!\nΓιώργος Κώνστας | 12.04.2010\n“Ποιος λέει ότι τα λουλούδια είναι μόνο για το άρωμα. Υπάρχουν λουλούδια που μπορούν κάλλιστα να χρησιμοποιηθούν στην κουζίνα, ειδικά σε σαλάτες αλλά ακόμα και σε μαγειρεμένα φαγητά”. Ο κ. Γιάννης Αποστολάκης, μέλος του Δ.Σ. του Δικτύου Κρητικής Γαστρονομίας και σεφ στο Μεσογειακό Αγρονομικό Ινστιτούτο Χανίων (ΜΑΙΧ) χρησιμοποιεί κατά κόρον τα λουλούδια στα παρασκευάσματά του, ειδικά στις σαλάτες.\nΣτα συνέδρια που πραγματοποιούνται στον χώρο του ΜΑΙΧ, εποχικές, πράσινες, βιολογικές σαλάτες προσφέρονται μαζί με άνθη παπαρούνας, μαργαρίτας, πανσέ, δίνοντας μια ξεχωριστή και ιδιαίτερη γεύση στο κάθε πιάτο. “Χρησιμοποιούμε το λουλούδι όταν είναι φρέσκο. Αν είναι από γλυκό χόρτο προσφέρει μια γλυκάδα, αν από πικρό μια πικράδα. Οι γεύσεις κυριολεκτικά... ανεβοκατεβαίνουν. Χρησιμοποιώ λουλούδια για αρκετά σκευάσματα όπως π.χ. τη μαρουλοσαλάτα. Στο πικρό του μαρουλιού, το λουλούδι του δίνει ένα ξεχωριστό άρωμα και μια ελαφριά γλυκάδα”, αναφέρει ο κ. Αποστολάκης.\nΣυλλέγει τα λουλούδια από χωράφια της περιοχής προσέχοντας έτσι ώστε να απέχουν αρκετά από τους δρόμους. Τα πλένει καλά και αφού κόψει τη μαρουλοσαλάτα βάζει λάδι και χούμελη (παράγωγο του μελιού), προσθέτει 2 - 3 άνθη παπαρούνας, πανσέ, μαργαρίτας, λεμονιάς, νεραντζιάς, αμυγδαλιάς. Τα λουλούδια μετατρέπουν εμφανισιακά τη σαλάτα σε πραγματικό μπουκέτο, μια ξεχωριστή ανθοδέσμη στο πιάτο, ωστόσο και γευστικά είναι εξαιρετικά. “Σε πολύ κόσμο φαίνεται περίεργο κάτι τέτοιο αλλά δεν είναι. Εδώ και χρόνια τα λουλούδια χρησιμοποιούνται στο εξωτερικό. Στη Γερμανία π.χ. υπάρχουν καλλιέργειες λουλουδιών μόνο για την κουζίνα. Γιατί να μην το κάνουμε και εμείς αφού υπάρχει η δυνατότητα να ανεβάσουμε τον γαστρονομικό μας πήχη; Η χρησιμοποίηση των λουλουδιών δίνει αρώματα και γεύσεις στη σαλάτα και μας ανεβάζει τη διάθεση”, τονίζει ο σεφ.\nΤα άνθη πρέπει να είναι πάντα από την εξοχή και όχι από τους δρόμους ώστε να μην έχουν περιεκτικότητα σε μόλυβδο από το καυσαέριο των οχημάτων. Τα άνθη από ανθοπωλεία ή ανθοκήπια είναι σχεδόν πάντα ραντισμένα με φάρμακα και δεν είναι καλή επιλογή. Τα μαραμένα και ξεθωριασμένα λουλούδια έχουν πικρή γεύση. Σιγουρευτείτε ότι τα λουλούδια σας δεν περιέχουν έντομα, ξεπλύνετέ τα σε κρύο νερό και τινάξτε τα ελαφριά για να στεγνώσουν και απλά... απολαύστε τα.\nΦυσικά δεν είναι όλα τα λουλούδια βρώσιμα, ωστόσο πολλά από αυτά μπορούν να χρησιμοποιηθούν τόσο για σαλάτες όσο και για μαγειρεμένο φαγητό.\nΝέος γύρος αναταραχής, μηνύσεων και συλλήψεων χθες το μεσημέρι στο Αποπηγάδι. Την ίδια ώρα, όπως επισημαίνει ο δήμαρχος Καντάνου Ευτύχης Δασκαλάκης, εντοπίζονται λάθη σε έγγραφα των αρμοδίων υπηρεσιών σε σχέση με την αδειοδότηση των εγκαταστάσεων. Πιο συγκεκριμένα:\nΑναρτήθηκε από George Konstas στις 8:39 π.μ. Δεν υπάρχουν σχόλια:\nΦιλοξενία χωρίς σύνορα με ένα... κλικ\nΔιακοπές με δωρεάν διαμονή σε όλον τον κόσμο μέσα από ιστοσελίδες κοινωνικής δικτύωσης\nΡΕΠΟΡΤΑΖ: Γιώργος Κώνστας Εύη Σαλτού\n«Είναι καταπληκτικό να υπάρχουν άνθρωποι σε όλο τον κόσμο, άγνωστοι σε εσένα, που να είναι πρόθυμοι να σε φιλοξενήσουν σπίτι τους και να σε ξεναγήσουν στις ομορφιές του τόπου τους».\nΗ 19χρονη Ανίκα Λίντενμαν και η συνομήλικη φίλη της Λουίζ Μαρί Πέτερ, που κατάγονται από την Εσθονία, βρίσκονται αυτές τις ημέρες στην Κρήτη. Τα δύο κορίτσια, όπως και αρκετοί νέοι σε όλο τον κόσμο, κάνουν διακοπές εκμεταλλευόμενες το Διαδίκτυο και τις ιστοσελίδες κοινωνικής δικτύωσης. «Φτιάχνεις έναν λογαριασμό σε μία από αυτές τις ιστοσελίδες και στη συνέχεια επικοινωνείς με ανθρώπους που επιθυμούν να σε φιλοξενήσουν. Ανταλλάσσεις ηλεκτρονικά μηνύματα, συζητάς και βλέπεις τι έχουν πει γι΄ αυτόν άνθρωποι που επίσης έχει φιλοξενήσει, αν είναι ευγενικός, καλός. Αν όλα λοιπόν είναι εντάξει, απλά κάνεις το ταξίδι», λέει στα «ΝΕΑ» η Ανίκα.\n«Διακοπές χωρίς κόστος»: Η νέα αυτή μόδα αποκτά ολοένα και περισσότερους οπαδούς σε όλο τον πλανήτη, κυρίως βέβαια νέους ανθρώπους. Το μόνο που χρειάζεται κανείς για να το πετύχει είναι να σερφάρει στο Ιντερνετ και να κανονίσει τα σχετικά με τις διακοπές του σε διάφορες περιοχές της χώρας ή του κόσμου. Οχι όμως σε κάποιο ξενοδοχείο, αλλά στο σπίτι κάποιου φιλόξενου χρήστη. Ετσι, σε ιστότοπους όπως το hospitalityclub.org, αλλά και αρκετούς άλλους, άντρες και γυναίκες κάθε ηλικίας δηλώνουν πρόθυμοι να φιλοξενήσουν στα σπίτια τους άτομα ή και παρέες. Τα στοιχεία τους διατίθενται στους ενδιαφερομένους, όπως και τα σχόλια που έχουν κάνει άλλα μέλη τα οποία φιλοξενήθηκαν με αυτόν τον τρόπο.\nΟι δύο κοπέλες από την Εσθονία πριν βρεθούν στα Χανιά είχαν φιλοξενηθεί πρώτα στην Αθήνα και στη συνέχεια ο προορισμός τους ήταν η Ανατολική Κρήτη. «Το πρώτο μου ταξίδι με αυτόν τον τρόπο το έκανα πριν από δύο χρόνια στην Πορτογαλία και στην Ισπανία. Μαζί με τη Λουίζα έχουμε πάει επίσης στην Αγγλία», αναφέρει η Ανίκα. Τι λένε όμως για όλα αυτά οι γονείς και οι φίλοι τους; «Οι γονείς μου δεν ξέρουν ακριβώς τον τρόπο διακοπών που επιλέγω, οι φίλοι μας όμως το βρίσκουν πολύ ενδιαφέρον και θα ήθελαν να το κάνουν κι εκείνοι», λέει η Λουίζ.\n«Οι άνθρωποι έρχονται πιο κοντά»\nΕδώ και πολλά χρόνια ο Κώστας Τζωρτζάκης από τα Χανιά υποδέχεται νέα παιδιά, τα οποία θέλουν να γνωρίσουν την πόλη του. Ετσι, φέτος φιλοξενεί τις δύο νεαρές Εσθονές. Οπως εξηγεί ο Κώστας, ο τρόπος αυτός τουρισμού επιλέγεται από αρκετό κόσμο, «που επιθυμεί να γνωρίσει καλύτερα τους τόπους που επισκέπτεται, κάτι που δεν θα μπορούσαν να το κάνουν αν έρχονταν με κάποιο γκρουπ ή μόνοι τους. Τους πηγαίνω, για παράδειγμα, στα παραδοσιακά στέκια της πόλης. Δεν το κάνουν μόνο για οικονομικούς λόγους, αλλά γιατί ξέρουν ότι θα βρουν κάποιον που θα τους ξεναγήσει στον τόπο τους. Τα περισσότερα παιδιά δε εί ναι φοιτητές και έρχονται την εποχή που κλείνουν οι σχολές τους.\nΑκόμη και για τον Κώστα, που είναι ένθερμος υποστηρικτής του εναλλακτικού αυτού τρόπου διακοπών, δεν είναι πάντα εύκολο να πει το ναι. «Το να βάζεις έναν ξένο άνθρωπο στο σπίτι σου είναι κάτι που σίγουρα θέλει προσοχή. Το τσεκάρω αρκετά, κοιτάζω τις πληροφορίες για τον καθένα, τι λένε αυτοί που τον έχουν φιλοξενήσει, βλέπω τα ενδιαφέροντά τους, αν έχουν σπουδάσει. Το καλοκαίρι παίρνω μέχρι και 15 μηνύματα την εβδομάδα για να φιλοξενήσω κάποιον, γιατί όλοι θέλουν να γνωρίσουν την Κρήτη. Φυσικά δεν μπορώ να τους φιλοξενήσω όλους, είμαι προσεκτικός και δεν είχα ποτέ κανένα πρόβλημα. Πιστεύω ότι αποτελεί έναν πολύ ενδιαφέροντα τρόπο για να έλθουν οι άνθρωποι πιο κοντά ο ένας στον άλλο, να γνωριστούν καλύτερα, να μάθουν καλύτερα τον τόπο που επισκέπτονται», καταλήγει.\nΦΙΛΟΙ ΣΕ ΟΛΗ ΤΗΝ ΕΥΡΩΠΗ\nΔύο φίλες από την Εσθονία γνώρισαν ανθρώπους πρόθυμους να τις φιλοξενήσουν σε Πορτογαλία, Ισπανία, Αγγλία και Ελλάδα\nΠολύτιμες πληροφορίες τα σχόλια των άλλων χρηστών\nΤΟ ΠΡΩΤΟ πράγμα που έρχεται στο μυαλό ενός ουδέτερου παρατηρητή είναι κατά πόσον αυτός ο τρόπος διακοπών είναι ασφαλής. Υπάρχει ασφάλεια όταν φιλοξενείσαι από κάποιον που δεν γνωρίζεις; Στο ερώτημα απαντούν καθησυχαστικά οι ειδικοί, αφού όπως υπογραμμίζουν η έρευνα είναι η βασική δικλίδα ασφαλείας των χρηστών και όσων θέλουν να προχωρήσουν σε τέτοιου είδους διακοπές.\n«Θα μπορούσε να είναι επικίνδυνο, ωστόσο σε κάθε ιστοσελίδα υπάρχουν σχόλια από τους άλλους για τη συμπεριφορά, τον τρόπο που ζει και τι άνθρωπος είναι αυτός στον οποίο θα μείνεις. Από εκεί παίρνεις καλές πληροφορίες. Μέχρι τώρα στα ταξίδια μας δεν είχαμε κανένα πρόβλημα», λέει η Αννίκα.\nΗ καλύτερη πιστοποίηση και εξασφάλιση ότι δεν υπάρχει κίνδυνος γι΄ αυτόν που θέλει να δοκιμάσει τέτοιες διακοπές είναι τι γράφεται στο Ιντερνετ κάθε φορά, λέει στα «ΝΕΑ» ο Νίκος Βασιλάκος, εκπρόσωπος της ΜΚΟ ΙΝΤΕRΝΕΤ ΝΟW! «Η μόνη απαίτηση είναι να γίνεται έρευνα από τον χρήστη, να διαβάζει κριτικές και τι λένε οι άλλοι πριν από την άφιξή του.\nΑυτή είναι η καλύτερη βαθμολογία και η άριστη μεθοδολογία. Οι διαδικτυακοί τόποι, οι οποίοι προσφέρουν στους επίδοξους τουρίστες δυνατότητα φιλοξενίας, περνούν κυριολεκτικά από κόσκινο όσους δηλώνουν δυνατότητα φιλοξενίας. Η μεγαλύτερη ασφάλεια για όλους μας είναι με το που συμβαίνει κάτι να ειδοποιούμε και τα υπόλοιπα μέλη για να αποφεύγονται οι κακοτοπιές».\nΕπόμενος σταθμός ο... καναπές\n«ΤΟ CΟUCΗSURFΙΝG είναι το εισιτήριό σου για να ανακαλύψεις τον κόσμο»: Οι δωρεάν διακοπές του...\nκαναπέ είναι, όπως φαίνεται, ένας ιδιαίτερα δημοφιλής τρόπος διακοπών. Είναι χαρακτηριστικό πως ήδη τα μέλη του οργανισμού couchsurfing.org ξεπερνούν παγκοσμίως το 1,4 εκατομμύριο σε 231 χώρες! Στη χώρα μας φτάνουν τα 9.490.\nΌπως λέει ο κ. Στέλιος Λογοθέτης, ένα από τα πιο παλιά μέλη του couchsurfing στη χώρα μας, η κεντρική ιδέα είναι η εξυπηρέτηση και η φιλοξενία των ταξιδιωτών, με σκοπό την επικοινωνία. «Αυτό πλέον έχει εξελιχθεί και κάποιοι έχουν δει τον καναπέ ως τον τόπο διαμονής τους». Ο ίδιος έχει φιλοξενήσει από το 2007 περίπου 20 πολίτες του κόσμου, με καταγωγή από τη Γαλλία ώς την Κίνα.\nΠώς όμως μπορεί κανείς να μείνει στον καναπέ σας; Οπως λέει ο κ. Λογοθέτης, απλώς χρειάζεται να εγγραφεί στην ιστοσελίδα του οργανισμού και να επιλέξει τον προορισμό στον οποίο θα κατευθυνθεί. «Αφού κοιτάξει τα προφίλ των μελών στην πόλη όπου θα πάει, στέλνει σε κάθε μέλος μία αίτηση φιλοξενίας».\n«Θέλετε το σπίτι μας; Εμείς θα λείπουμε!»\nΤΟ ΣΥΣΤΗΜΑ ανταλλαγής εξοχικών σπιτιών είναι μόδα στο εξωτερικό τα τελευταία 50 χρόνια. Στην Ελλάδα η μόδα ήρθε πριν από περίπου ενάμιση χρόνο. Οπως εξηγεί η υπεύθυνη της ιστοσελίδας www.elladahomeexchange.gr κ. Χαρούλα Τσάλιου κάθε μέλος μπορεί να απολαμβάνει τις διακοπές του στο εξοχικό κάποιου εντός των συνόρων ενώ εκείνος μένει στο δικό του. «Κι όλα αυτά χωρίς κανένα κόστος». Αρκεί να γίνει μέλος και να ενημερώσει τους υπόλοιπους χρήστες για το πότε το σπίτι είναι διαθέσιμο, παραθέτοντας φωτογραφίες και πληροφορίες για την κατοικία.\nΑν και αποτελεί έναν από τους πιο οικονομικούς τρόπους διακοπών, φαίνεται ότι στη χώρα μας η ανταπόκριση δεν είναι ιδιαίτερα μεγάλη. «Υπάρχει ακόμη αυτός ο δισταγμός και ο φόβος για το τι μπορεί να συμβεί στο σπίτι, όταν οι οικοδεσπότες δεν είναι εκεί. Ωστόσο, περιμένουμε ότι όσο πλησιάζει το καλοκαίρι και με δεδομένη την οικονομική κατάσταση των περισσότερων νοικοκυριών θα είναι περισσότεροι αυτοί που θα προτιμήσουν την ανταλλαγή», λέει η κ. Τσάλιου.\nΧιπ-χοπ για τον σκεπτόμενο ακροατή !\nΑιχμηρός στίχος, λόγια και κουβέντες χωρίς φτιασιδώματα και ωραιοποιήσεις, δυναμική εμφάνιση πάνω στη σκηνή. Οι "Ορθολογιστές" το ελληνικό hip-hop σχήμα αποτελεί ίσως ένα από τα σημαντικότερα σχήματα του χώρου, πολύ γνωστά για τις ζωντανές τους εμφανίσεις, τον αυθορμητισμό και το πάθος τους. Στα Χανιά θα βρίσκονται το Σάββατο 17 Απριλίου για να εμφανισθούνσ το 9ο αντιπολεμικό διήμερο στη Γαλλική Σχολή στη Χαλέπα. Με την ευκαιρία της παρουσίας του στην πόλη μας είχαμε την ευκαιρία να ανοίξουμε κουβέντα με τον Bayman, ένα εκ των μελών του σχήματος.\n- Δώσε μας το...βιογραφικό του σχήματος ;\n-Το σχήμα αποτελεί την πραγμάτωση της ανάγκης μιας παρέας, από την ίδια γειτονία, με τα ίδια ακούσματα να εκφραστεί μέσω της μουσικής και συγκεκριμένα μέσω του Hip Hop. Οι ορθολογιστές ως γκρουπ δημιουργήθηκαν το 1999 με τα πρώτα τους δύο μέλη, τον SXO και τον Loop. Το 2004 άλλα 3 μέλη προστέθηκαν στο σχήμα, ο Ζωγράφος, ο Bayman και ο TNT. Μέχρι που το 2009 αποχωρεί ο Ζωγράφος και καταλήγει το συγκρότημα να έχει τη σημερινή του σύνθεση.\n- Τι απήχηση είχαν τα δύο άλμπουμ που έχετε κυκλοφορήσει μέχρι σήμερα;\n- Το πρώτο album κυκλοφόρησε το 2007 με τίτλο “Απ' το δρόμο”. Ουσιαστικά αποτέλεσε εκείνη τη δουλειά που που μέσω της οποίας μας πρωτογνώρισε ο κόσμος. Ήταν μια πρώτη προσπάθεια να βγάλουμε προς τα έξω όσα πράγματα όλα αυτά τα χρόνια από το 99 κρύβαμε μέσα στο κεφάλι μας και είχε ιδιαίτερη επιτυχία που ίσως δεν την περιμέναμε η οποία μας έδωσε την ώθηση να δουλέψουμε σκληρά αυτό που είχαμε αρχίσει και 3 χρόνια μετά να βγάλουμε την τελευταία μας δουλειά “Μια νύχτα μετά την τελευταία μέρα”.\n- Εχετε εμφανιστεί άλλες δύο φορές στο παρελθόν στα Χανιά, ποιές είναι οι εντυπώσεις σας από το κοινό ;\n- Ευτυχώς η επαρχία, σε αντίθεση με την πρωτεύουσα, διψάει για μουσική, διψάει για συναυλίες, διψάει για Hip Hop... Αυτό το βιώνουμε σε κάθε εμφάνισή μας στην επαρχία. Ο κόσμος πραγματικά περιμένει με αγωνία να σε ακούσει και βλέπεις πραγματικά οτι γουστάρει! Αυτό ακριβώς συνέβη και τις 2 φορές στα Χανιά. Ελπίζουμε και την τρίτη!\n- Θα εμφανιστείτε στα Χανιά στο 9ο αντιπολεμικό διήμερο. Τι σημαίνει αυτό για σας ; Πόσο σημαντικό είναι να γίνονται σημερα εκδηλώσεις με τέτοιο περιεχόμενο ;\n-Γενικά στηρίζουμε τέτοιες προσπάθειες με όποιον τρόπο μπορούμε. Συγκεκριμένα για το αντιπολεμικό της Ενωτικής Πρωτοβουλίας είναι ένα γεγονός που όποτε μπορέσαμε να συμβάλουμε το κάναμε και πρόκειται να το κάνουμε και στο μέλλον. Είναι πάρα πολύ σημαντικό, ιδιαίτερα σήμερα να παίρνονται τέτοιες πρωτοβουλίες και ειδικά απο νέους ανθρώπους... Αποτελούν ένα μήνυμα οτι υπάρχουν φωνές οι οποίες αντιστέκονται και ορθώνουν το ανάστημά τους. Είναι όμορφο να πλαισιώνεις αυτές τις φωνές με τη μουσική σου!\n- Ο στίχος σας είναι αιχμηρός και έντονα κοινωνικός. Ποιές είναι οι βασικές σας επιρροές ;\nΕπιρροές; Η ίδια μας η ζωή! Η καθημερινότητα που βιώνει ο καθένας μας και η οικογένειά του μας δίνει το ερέθισμα να γράψουμε και να εκφραστούμε. Από ένα σημείο και μετά αποτελεί και υποχρέωση στο κάτω κάτω. Δεν μπορεί ένας νέος άνθρωπος, ένας καλλιτέχνης να βιώνει μια τόσο σκληρή πραγματικότητα και να μη βγάζει άχνα. Για το λόγο αυτό επιλέγουμε ο στίχος μας να αποτελεί τροφή για κοινωνικό προβληματισμό!\n- Τι μπορεί να εξεγείρει ένα νέο άνθρωπο σήμερα ;\n-Σε μέρες που η αγανάκτηση τείνει να γίνει καθημερινό στολίδι στις ζωές μας, πιστεύουμε πως κάθε τι άδικο μπορεί να οδηγήσει τους νέους, αλλά και μεγαλύτερα άτομα σε εξέγερση..\n- ΧFactor, Greek idol, και η ελληνίκή τηλεόραση είναι γεμάτη "διαγωνισμούς" και ρεάλιτι...πως αντιμετωπίζεται αυτήν την πραγματικότητα ως νέοι καλλιτέχνες ;\n- Η ελληνική πραγματικότητα; Όχι μόνο! Έτσι είναι τα πράγματα, οτιδήποτε μπορεί το σύστημα να το εμπορευματοποιήσει, δίνει όλες του τις δυνάμεις για να το κάνει! Απο την άλλη είναι ευτυχές που υπάρχουν άνθρωποι που ακόμα επιλέγουν να μην πουλάνε τα όνειρά τους σε κανένα και σε τίποτα. Το εκτιμάει αυτό ο κόσμος!\n- Πείτε μας δύο λόγια για το βίντεο "μια νύκτα μετά την τελευταία ημέρα" ;\n- Είναι ένα κομμάτι που επίτηδες το κάναμε κλιπ αλλά και δώσαμε το όνομα του στη νέα μας δουλειά. Ουσιαστικά αποτελεί το στίγμα που αφήνουμε σήμερα ως γκρουπ στην ελληνική σκηνή, τόσο στο περιεχόμενο των στίχων, της μουσικής αλλά και της εικόνας που θέλουμε να αποτυπώσουμε. Το κλίπ ως κλίπ αποτελεί την πρώτη προσπάθειά μας για κάτι τέτοιο. Το καλό είναι οτι έιχε ιδιαίτερη απήχηση και λειτούργησε καταλυτικά ώστε να γνωστοποιήσουμε στον κόσμο τη νέα μας δουλειά...\nΑναρτήθηκε από George Konstas στις 12:03 π.μ. Δεν υπάρχουν σχόλια:


Ο Παπανδρέου ήξερε και απλά περίμενε... | Psifiakoohiro\nΟ Παπανδρέου ήξερε και απλά περίμενε...\nΠόσο αιφνιδιάστηκε αλήθεια ο Γιώργος Παπανδρέου από τη χθεσινή συμμαχία του Ευάγγελου Βενιζέλου με τον Ανδρέα Λοβέρδο; Βρέθηκε πράγματ...\nΠόσο αιφνιδιάστηκε αλήθεια ο Γιώργος Παπανδρέου από τη χθεσινή συμμαχία του Ευάγγελου Βενιζέλου με τον Ανδρέα Λοβέρδο; Βρέθηκε πράγματι ο Πρόεδρος του ΠΑΣΟΚ απροετοίμαστος, με αποτέλεσμα να αναζητεί την ύστατη στιγμή εναλλακτική στρατηγική;\nΟ πρώην πρωθυπουργός έχει «γεννηθεί» πολιτικά στα σπλάχνα του ΠΑΣΟΚ. Με αποτέλεσμα να γνωρίζει πολύ καλά τον τρόπο σκέψης αλλά και τη στρατηγική θεώρηση των πραγμάτων, από στελέχη τόσο του «βαθέως» κόμματος, που βρέθηκαν δηλαδή δίπλα ή κοντά στον Ανδρέα Παπανδρέου στα χρόνια της Αλλαγής, αλλά και από όσους εντάχθηκαν στο Κίνημα πολύ αργότερα. Όπως για παράδειγμα ο Ανδρέας Λοβέρδος, που αποτέλεσε «προσθήκη» στο πολιτικό δυναμικό του ΠΑΣΟΚ στα χρόνια του εκσυγχρονισμού, τότε που ο Κώστας Σημίτης πίστεψε στις ικανότητές του, τον στήριξε και τον αξιοποίησε.\nΟ Γιώργος Παπανδρέου και το περιβάλλον του περίμεναν ότι κάποια στιγμή στην ταραχώδη διαδρομή προς τη διαδοχή του, οι δυνάμεις που είχαν συνασπιστεί εναντίον του το 2007, θα ξαναβρίσκονταν από την ίδια πλευρά του λόφου. Μια εκτίμηση που έγινε πεποίθηση, όταν διαπιστώθηκαν κινήσεις… ατάκτων, όπως για παράδειγμα του Κώστα Σκανδαλίδη, ο οποίος ήταν το 2007 ο τρίτος υποψήφιος για την ηγεσία του Κινήματος, σήμερα ωστόσο λειτουργεί ως «υπαρχηγός» του τότε αντιπάλου του, Ευάγγελου Βενιζέλου.\nΣτο παπανδρεϊκό στρατόπεδο εκτιμούν ότι η διαφύλαξη της ενότητας του Κινήματος, αποτελεί την απαραίτητη πολιτική βάση για να μπορέσει το ΠΑΣΟΚ να προσδοκά βάσιμα σε πολιτική ανάκαμψη, μέσα σε εύλογο χρονικό διάστημα. Όταν θα έχουν κλείσει οι πληγές που άνοιξαν με την ελληνική κοινωνία, και επομένως με παραδοσιακά εκλογικά στρώματα που το στήριζαν επί σειρά ετών.\nΣημειώνουν ωστόσο με νόημα ότι, σε αντίθεση με τις χθεσινές δηλώσεις του Ανδρέα Λοβέρδου, την ενότητα του ΠΑΣΟΚ δεν μπορούν να τη διαφυλάξουν μεμονωμένα στελέχη, όσο δημοφιλή και σημαντικά κι αν είναι. Την ενότητα τη διαφυλάσσει πρωτίστως ο Πρόεδρος του ΠΑΣΟΚ. Ειδικά σε ένα κόμμα βαθιά παπανδρεϊκό, όπου ο εν ενεργεία Πρόεδρος λέγεται Παπανδρέου. Και όχι… λόγω συνωνυμίας.


Λάθος σχέδιο, τραγικός Καμαρά, κακό αποτέλεσμα\nΑν το αγωνιστικό σχέδιο έμοιαζε δυσλειτουργικό μετά τα πρώτα δέκα λεπτά του αγώνα, ήρθε και ο Αμπουμπακάρ Καμαρά να του δώσει μια κλωτσιά και να το αποτελειώσει.\nΚι αν η αυταπάρνηση των εναπομεινάντων ήταν ο οδηγός για το δεύτερο ημίχρονο, αυτή τελικώς αποδείχθηκε ανεπαρκής για να οδηγήσει τον Άρη σε σημείο να μη φύγει με άδεια χέρια από τη Λεωφόρο και να διατηρήσει το πλεονέκτημα έναντι του Παναθηναϊκού.\nΜέσα σ’ αυτά υπάρχει ασφαλώς και το πέναλτι που δεν δόθηκε για τους «κίτρινους» στη φάση του Φραν Βέλεθ όπου το χέρι του Ισπανού ξεκάθαρα ήταν προέκταση του σώματός του για να σταματήσει την πορεία της μπάλας προς τα δίτυα, όπως φυσικά δεν είχε δοθεί (τότε σε μαρκάρισμα στον Σάσα) στον αγώνα του πρώτου γύρου των Playoffs.\nΚι έτσι οι «κίτρινοι» έχασαν το πλεονέκτημα όπως έχασαν και τον Αμπουμπακάρ Καμαρά ο οποίος «κρέμασε» την ομάδα του με την απερισκεψία του και τα νεύρα του. Γιατί την υποχρέωση να «βγάλει» 60 λεπτά με παίκτη λιγότερο, δεν θα παίξει και με τον Ολυμπιακό.\nΟ Μαυριτανός το έφαγε όλο το… τυράκι που του έριξε ο Πέρεθ (προσγείωσε το πόδι του στο πρόσωπο του Καμαρά στη φάση της πρώτης κάρτας) καθώς ήταν φανερό από την αρχή όπου οι παίκτες του Παναθηναϊκού «έπαιζαν» με τον οξύθυμο Αφρικανό. Τούτο όμως δεν δίνει καμία δικαιολογία, ίσα-ίσα που η συμπεριφορά του θα πρέπει να τιμωρηθεί από την ΠΑΕ Αρης δεδομένης της κρισιμότητας του αγώνα.\nΠηγαίνοντας στο αγωνιστικό σχέδιο και μόνο η αλλαγή του Λούκας Σάσα στο ημίωρο έδειξε ότι ο Χερμάν Μπούργος το μετάνιωσε πολύ νωρίς αναγνωρίζοντας την αναποτελεσματικότητά του. Ούτε η επιλογή του Γκάμα του βγήκε στην αριστερή πλευρά καθώς ο Γκάνεα ξέμενε με δύο και τρεις παίκτες του Παναθηναϊκού κι έκανε το ένα λάθος μετά το άλλο.\nΤο δεύτερο ημίχρονο ήταν στο στιλ που βολεύει τον Αρη αλλά και παίκτες σαν τον Χουάν Ιτούρμπε ο οποίος έκανε εκπληκτικό παιχνίδι αλλά δίχως παίκτη που πατά περιοχή, ο Αρης δεν βρήκε τον αριθμό των φάσεων που θα ήθελε. Και σ’ αυτές που βρήκε, δεν είχε ουσία. Μένοντας στην ουσία, πλέον θα πρέπει πάση θυσία να κερδίσει τον Ολυμπιακό γιατί σε διαφορετική περίπτωση κινδυνεύει με εκτροχιασμό.\nΜατίγια: «Ο Παναθηναϊκός δεν ήταν καλύτερος από εμάς»\nΟ «μπερδεμένος» Αρης στη «Λεωφόρο», το λάθος του Καμαρά και ένα «πνιγμένο» πέναλτι\nΆρης: Επιστρέφει στη Θεσσαλονίκη ο Αλί\nΆρης: Περιμένουν τα νεότερα για Σάσα και Γκάνεα\nΆρης Ποδόσφαιρο Super League 1 Παναθηναικός Αμπουμπακάρ Καμαρά Αρθρογραφίες Βασίλης Βλαχόπουλος


Υ.Γ.1 Ο Guardian δέχτηκε πολλές διαμαρτυρίες για το άρθρο του από Βρετανούς, λάτρεις του θεάτρου της Επιδαύρου. Κάποιες από αυτές μάλιστα είχαν εκατοντάδες «χτυπήματα», σχεδόν όσο το αρχικό άρθρο.\nΥ.Γ.2 Τα σχεδιαγράμματα της παρούσας ανάρτησης είναι από την εξαιρετική δουλειά του καθηγητή του Πανεπιστημίου της Πάτρας Γιάννη Μουρτζόπουλου The Origins of Building Acoustics for Theatre and Music Performances.


Τζένοα - Αταλάντα 21/12 | Προγνωστικά για Στοίχημα\n21/12/2021 Τζένοα - Αταλάντα 0 - 0 15/5/2021 Τζένοα - Αταλάντα 3 - 4 17/1/2021 Αταλάντα - Τζένοα 0 - 0 2/2/2020 Αταλάντα - Τζένοα 2 - 2 15/9/2019 Τζένοα - Αταλάντα 1 - 2 11/5/2019 Αταλάντα - Τζένοα 2 - 1 22/12/2018 Τζένοα - Αταλάντα 3 - 1 29/4/2018 Αταλάντα - Τζένοα 3 - 1 12/12/2017 Τζένοα - Αταλάντα 1 - 2 11/12/2017 Τζένοα - Αταλάντα 2/4/2017 Τζένοα - Αταλάντα 0 - 5 30/10/2016 Αταλάντα - Τζένοα 3 - 0 15/5/2016 Τζένοα - Αταλάντα 1 - 2 10/1/2016 Αταλάντα - Τζένοα 0 - 2 17/5/2015 Αταλάντα - Τζένοα 1 - 4 6/1/2015 Τζένοα - Αταλάντα 2 - 2 27/4/2014 Αταλάντα - Τζένοα 1 - 1 15/12/2013 Τζένοα - Αταλάντα 1 - 1 20/4/2013 Τζένοα - Αταλάντα 1 - 1 25/11/2012 Αταλάντα - Τζένοα 0 - 1 15/2/2012 Αταλάντα - Τζένοα 1 - 0 1/2/2012 Αταλάντα - Τζένοα 0 - 0 11/9/2011 Τζένοα - Αταλάντα 2 - 2 24/1/2010 Τζένοα - Αταλάντα 2 - 0 30/8/2009 Αταλάντα - Τζένοα 0 - 1 10/5/2009 Αταλάντα - Τζένοα 1 - 1 14/12/2008 Τζένοα - Αταλάντα 1 - 1 18/5/2008 Αταλάντα - Τζένοα 2 - 0 19/1/2008 Τζένοα - Αταλάντα 2 - 1\n19' Sturaro Stefano\n23' Freuler Remo\n41' Badelj Milan\n44' Muriel Luis\n65' Pasalic Mario\n65' Ilicic Josip\n67' Ghiglione Paolo\n84' Piccoli Roberto\n87' Melegoni Filippo\n23Mattia Destro Pandev Goran 72'\n4Domenico Criscito Ghiglione Paolo 67'\n90Manolo Portanova Hernani 87'\n27Stefano Sturaro Melegoni Filippo 87'\n91Duvan Zapata Muriel Luis 44'\n18Ruslan Malinovsky Pasalic Mario 65'\n59Aleksey Miranchuk Ilicic Josip 65'\n7Teun Koopmeiners Piccoli Roberto 84'\n11Remo Freuler De Roon Marten 46'\n6000 θεατές βρίσκονται σήμερα στο γήπεδο\nΚατοχή: Τζένοα: 33%, Αταλάντα: 67%.\nΤο σουτ του Merih Demiral μπλοκάρεται\nΟ Merih Demiral από την ομάδα Αταλάντα κάνει το φάουλ καθώς βρίσκει με τον αγκώνα του τον Mattia Bani\nΟ Josip Ilicic από την ομάδα Αταλάντα κάνει την πάσα στην πλάτη της άμυνας αλλά ο τερματοφύλακας βγαίνει και μαζεύει.\nΚατοχή: Τζένοα: 32%, Αταλάντα: 68%.\nΟ Goran Pandev από την ομάδα Τζένοα είναι σε θέση οφσάιντ\nΟ Hans Hateboer απομακρύνει τον κίνδυνο διώχνοντας τη μπάλα σε κόρνερ...\nΟ Milan Badelj εκτελεί το φάουλ με γέμισμα προς την περιοχή\nΟ Stefano Sturaro δίνει τη θέση του στον Hernani σε μια αλλαγή τακτικής\nΕπικίνδυνο παιχνίδι από τον Berat Djimsiti για την ομάδα Αταλάντα. Ο Manolo Portanova σταματάει την φάση.\nΟ Roberto Piccoli κάνει την κεφαλιά προς την εστία αλλά ο Salvatore Sirigu μπλοκάρει εύκολα\nΟ διαιτητής καταλογίζει το φάουλ καθώς ο Manolo Portanova από την ομάδα Τζένοα ανατρέπει τον Marten de Roon\nΟ Mattia Bani απομακρύνει τη μπάλα και απαλλάσεται από την πίεση\nΟ Teun Koopmeiners δίνει τη θέση του στον Roberto Piccoli σε μια αλλαγή τακτικής\nΟ Stefano Sturaro τιμωρείται για σπρώξιμο του Davide Zappacosta\nΟ Johan Vasquez απομακρύνει τη μπάλα και απαλλάσεται από την πίεση\nΟ διαιτητής καταλογίζει το φάουλ καθώς ο Manolo Portanova από την ομάδα Τζένοα ανατρέπει τον Josip Ilicic\nΚατοχή: Τζένοα: 31%, Αταλάντα: 69%.\nΕπικίνδυνο παιχνίδι από τον Luis Muriel για την ομάδα Αταλάντα. Ο Mattia Bani σταματάει την φάση.\nΟ Andrea Cambiaso από την ομάδα Τζένοα κάνει την πάσα μέσα στην περιοχή αλλά ο Marco Sportiello βγαίνει μπροστά και μαζεύει τη μπάλα\nΟ διαιτητής καταλογίζει το φάουλ καθώς ο Hans Hateboer από την ομάδα Αταλάντα ανατρέπει τον Manolo Portanova\nΟ Davide Zappacosta από την ομάδα Αταλάντα κάνει μία εναέρια πάσα μέσα στην περιοχή, αλλά ο συμπαίκτης του δεν κατάφερε να την εκμεταλλευτεί.\nΟ Josip Ilicic πηγαίνει για γκολ, αλλά η προσπάθειά του δεν ήταν ποτέ κοντά στο στόχο.\nΚατοχή: Τζένοα: 29%, Αταλάντα: 71%.\nΟ διαιτητής καταλογίζει το φάουλ καθώς ο Mattia Destro από την ομάδα Τζένοα ανατρέπει τον Marco Sportiello\nΟ Manolo Portanova από την ομάδα Τζένοα κάνει την πάσα μέσα στην περιοχή αλλά ένας αντίπαλος διώχνει\nΟ Domenico Criscito είναι τραυματίας και αντικαθίσταται από τον Paolo Ghiglione\nΟ Domenico Criscito είναι πεσμένος στο έδαφος λόγω τραυματισμού και δέχεται ιατρική περίθαλψη\nΟ Ruslan Malinovsky δίνει τη θέση του στον Josip Ilicic σε μια αλλαγή τακτικής\nΟ Aleksey Miranchuk δίνει τη θέση του στον Mario Pasalic σε μια αλλαγή τακτικής\nΚατοχή: Τζένοα: 30%, Αταλάντα: 70%.\nΟ Hans Hateboer από την ομάδα Αταλάντα προσπαθεί να παίξει το 1-2 με τον Luis Muriel αλλά ο δεύτερος δεν μπορεί να κερδίσει κάτι από την φάση.\nΟ Luis Muriel από την ομάδα Αταλάντα κάνει μία πάσα στην πλάτη της αντίπαλης άμυνας αλλά «κόβεται από τον αντίπαλο.\nΟ Merih Demiral από την ομάδα Αταλάντα προσπαθεί να βρει με κεφαλιά τον συμπαίκτη του αλλά ένας αντίπαλος παρεμβαίνει.\nΟ Domenico Criscito απομακρύνει τη μπάλα και απαλλάσεται από την πίεση\nΟ Marco Sportiello κάνει έξοδο και μπλοκάρει τη μπάλα\nΌχι, Όχι. Από πλεονεκτική θέση ο Mattia Destro από την ομάδα Τζένοα αστοχεί. Σπατάλησε την ευκαιρία.\nO Milan Badelj στέλνει τη μπάλα μακριά.\nΟ Davide Zappacosta από την ομάδα Αταλάντα προσπαθεί να σκοράρει έξω από την περιοχή, αλλά το σουτ του έφυγε δίπλα από την εστία.\nΠαρουσιάστηκε ευκαιρία στον Ruslan Malinovsky από την ομάδα Αταλάντα αλλά η κεφαλιά του ήταν άστοχη\nΕπικίνδυνο παιχνίδι από τον Manolo Portanova για την ομάδα Τζένοα. Ο Teun Koopmeiners σταματάει την φάση.\nΟ Teun Koopmeiners δοκιμάζει τον Salvatore Sirigu με ένα μακρινό σουτ το οποίο όμως αποκρούεται!\nΕπικίνδυνο παιχνίδι από τον Jose Luis Palomino για την ομάδα Αταλάντα. Ο Caleb Ekuban σταματάει την φάση.\nΟ Remo Freuler δίνει τη θέση του στον Marten de Roon σε μια αλλαγή τακτικής\nΤζένοα 0 - 0 Αταλάντα\nΟ Teun Koopmeiners από την ομάδα Αταλάντα εκτελεί χαμηλά το κόρνερ από τα δεξιά.\nΟ Duvan Zapata είναι τραυματίας και αντικαθίσταται από τον Luis Muriel\nΟ Hans Hateboer τιμωρείται για σπρώξιμο του Stefano Sturaro\nΟ Milan Badelj έκανε φάουλ, καθώς δεν είχε άλλο τρόπο να σταματήσει την αντεπίθεση, και βλέπει κίτρινη κάρτα\nΟ Milan Badelj από την ομάδα Τζένοα το παρακάνει καθώς τραβάει και ρίχνει κάτω τον Ruslan Malinovsky\nΟ Domenico Criscito από την ομάδα Τζένοα εκτελεί το κόρνερ από τα αριστερά.\nΟ Berat Djimsiti απομακρύνει τον κίνδυνο διώχνοντας τη μπάλα σε κόρνερ...\nΟ Aleksey Miranchuk τιμωρείται για σπρώξιμο του Mattia Bani\nΕπίδειξη τεχνικής κατάρτησης από τον Remo Freuler , ο οποίος προσπερνάει με ντρίπλες τους αντιπάλους του\nΚατοχή: Τζένοα: 28%, Αταλάντα: 72%.\nΟ Milan Badelj από την ομάδα Τζένοα εκτελεί το φάουλ αλλά ο συμπαίκτης του δεν προλαβαίνει την μπάλα και η ευκαιρία χάνεται.\nΟ Merih Demiral τιμωρείται για σπρώξιμο του Caleb Ekuban\nΟ Teun Koopmeiners από την ομάδα Αταλάντα είχε προσπάθεια εκτός στόχου\nΟ Aleksey Miranchuk από την ομάδα Αταλάντα κάνει την πάσα μέσα στην περιοχή αλλά ένας αντίπαλος διώχνει\nΟ Aleksey Miranchuk από την ομάδα Αταλάντα είδε την πάσα του να κόβεται από έναν αντίπαλο.\nΟ διαιτητής καταλογίζει το φάουλ καθώς ο Berat Djimsiti από την ομάδα Αταλάντα ανατρέπει τον Manolo Portanova\nΟ Aleksey Miranchuk κάνει τη σέντρα\nΟ Mattia Destro από την ομάδα Τζένοα κάνει το φάουλ καθώς βρίσκει με τον αγκώνα του τον Berat Djimsiti\nΟ Jose Luis Palomino επιστρέφει στο γήπεδο.\nΟ Caleb Ekuban πηγαίνει για γκολ, αλλά η προσπάθειά του δεν ήταν ποτέ κοντά στο στόχο.\nΔεν μοιάζουν καλά τα πράγματα, με τον Jose Luis Palomino να μεταφέρεται εκτός γηπέδου για να δεχτεί ιατρική περίθαλψη\nΟ διαιτητής καταλογίζει το φάουλ καθώς ο Remo Freuler από την ομάδα Αταλάντα ανατρέπει τον Caleb Ekuban\nΟ Teun Koopmeiners από την ομάδα Αταλάντα εκτελεί το κόρνερ από τα δεξιά αλλά δεν υπάρχει κάποιος συμπαίκτης του κοντά και η μπάλα καταλήγει άουτ.\nΟ Davide Biraschi αποτυγχάνει να απομακρύνει τη μπάλα και θέτει την ομάδα του υπό πίεση\nΟ Hans Hateboer τιμωρείται για σπρώξιμο του Domenico Criscito\nΑπρόσεκτο μαρκάρισμα εδώ. Ο Stefano Sturaro υποπίπτει σε σκληρό φάουλ στον Ruslan Malinovsky\nΕπικίνδυνο παιχνίδι από τον Remo Freuler για την ομάδα Αταλάντα. Ο Manolo Portanova σταματάει την φάση.\nΟ Teun Koopmeiners από την ομάδα Αταλάντα είδε την πάσα του να κόβεται από έναν αντίπαλο.\nΟ Caleb Ekuban απομακρύνει τον κίνδυνο διώχνοντας τη μπάλα σε κόρνερ...\nΚατοχή: Τζένοα: 27%, Αταλάντα: 73%.\nΚατοχή: Τζένοα: 17%, Αταλάντα: 83%.\nΟ διαιτητής καταλογίζει το φάουλ καθώς ο Johan Vasquez από την ομάδα Τζένοα ανατρέπει τον Teun Koopmeiners\nΟ Aleksey Miranchuk από την ομάδα Αταλάντα είναι σε θέση οφσάιντ\nΟ διαιτητής καταλογίζει το φάουλ καθώς ο Manolo Portanova από την ομάδα Τζένοα ανατρέπει τον Aleksey Miranchuk\nΔιάβασε την φάση ο Stefano Sturaro από την ομάδα Τζένοα και έκοψε μία υποσχόμενη επίθεση του αντιπάλου.\nΟ Davide Zappacosta από την ομάδα Αταλάντα εκτελεί το κόρνερ από τα δεξιά.\nΟ Salvatore Sirigu έσωσε ένα σίγουρο γκολ! Ο Duvan Zapata βρέθηκε σε εξαιρετική θέση για να σκοράρει, αλλά ο Salvatore Sirigu του αρνήθηκε το γκολ με μια μεγάλη απόκρουση.\nΟ Aleksey Miranchuk από την ομάδα Αταλάντα κάνει μία εξαιρετική πάσα και ανοίγει χώρο...\nΚατοχή: Τζένοα: 24%, Αταλάντα: 76%.\nΟ διαιτητής καταλογίζει το φάουλ καθώς ο Teun Koopmeiners από την ομάδα Αταλάντα ανατρέπει τον Manolo Portanova\n1: davidoff-gr, Takaros7, ANAXIMANDROS, moutousis, xt0s, koraki0k, silverman, tig64, GOBIAN, gentleman, Pavlos7, sotossavalia, doubamari\nX: Roundlighter, mamouth1, Gus, doukas, gogo\n2: sgouros, Arisfc8, waseemgul201, bomber7, vonitsa13, geopan44, spyros76, suhler, iraklis2013, j.d., mikewolf13-2013, neki, mpala10, dimitrisarianara, gnektarios, seferis2, fuman, VAGIOKLARAS, ntinos1980, stetattoo, Reus89, eco, thanasis1963, Tsiros22, alexis33, mike299199, FVSTIRAS, kostas05, Thalasinos, [email protected], a_sco2001, Taxis, paoki4, hellsangel, UPSET1973, COCKATIEL, providential4, dimosdimos, onlyjuve, genti4koule, STAR1, tajimer, DDD, kotas, Dimitrakis58, takis, KillahBet11, Ballplay, aggelos123, NIKOS164, Refpatra, elis1955, Saimis, panagias29, kirkonet, triteknos, DonQuixote, stimenosxxx, DDDDDDDDD, Pkotsios, STEWEL, 1234567omonoiaA, spad26, FreeDailyBets, Zamoklis, vahik, akiskaras, Profiths, Acab1312, arisvla1, katsiki, stel, MUFC, Votsalo, carlos_bourek, Tsele, TselsiLuckyStrike, VALOUF, giannisvas13, ZAK2004, stambal1211, H3rwolf, Savvas87, monotameiopaw, Nickarting\n1X: manconha, mixalic, LATOYRE, mroutsider, Wpgg, triadas, nikmar\nX2: nikitas1940, pantazo.71, steve63, 8maria\nOver: nikos2, Arisfc8, labranton, bootser, vonitsa13, tsoutsouka, mikewolf13-2013, Park3r, mpala10, getsis, eco, Tsiros22, koraki0k, tig64, kostas72, msakis, redkon, hellsangel, giwrgospap92, UPSET1973, Mrgreen, tsalouch, giorginio-celia, Karampinas, Taboo, Goalsfromexcel13, paparovic21, caniggia, kastello2015, 2001, Dimitrakis58, KillahBet11, aggelos123, D1m13s, NIKOS164, Mr-MissGLSA, kifinas, DonQuixote, stavros1968, DDDDDDDDD, Pkotsios, spad26, Boom21, manos_78, vahik, Profiths, Votsalo, Kokoras2, TselsiLuckyStrike, Underson101, giannisvas13, John_Akrata, Hoder, SAKIS74, Konstantinos81, SnickFreak, dagalaki, Afentiko, Afipnisis\nUnder: geopan44, dogwar7\nΗμ.1: paras4, kifinas, gentleman, Pavlos7\nΗμ.2: geopan44, eco, mike299199, tsalouch, Ioannis, qwert105s, panagias29, Pkotsios, FreeDailyBets, carlos_bourek\nGoal: Arisfc8, metrbymetr, iraklis2013, mikewolf13-2013, MasterGuru, eco, tig64, kostas72, msakis, ekpliksoulas, Goalsfromexcel13, kastello2015, 2001, kostas9174, kifinas, vahik, esklav, Petros1961, Kokoras2, Hoder, VOLOS, Afentiko, Georgios1, Afipnisis, Gatopardos, apodoseis\nNo Goal: geopan44, drakoulas1972, carlos_bourek\n2-3 Goals: jordan2001, kommena13\n4-6 Goals: metrbymetr, panier, PARTIZAN_84, stetattoo, MariosSif, niko, Garlic, LaVe.bet\nΑνάλυση: Κακή η Τζένοα, θέλει να «ξεσπάσει» η Αταλάντα\nΗ Τζένοα υποδέχεται την Αταλάντα για την 18η αγωνιστική της Σέριε Α’. Σε δύσκολη θέση οι γηπεδούχοι, «ταρακουνήθηκαν» οι φιλοξενούμενοι.\n* Προπονητής της Τζένοα (Ιούλιος 2006-Νοέμβριος 2010, Σεπτέμβριος 2013-Ιούνιος 2016) ο νυν τεχνικός της Αταλάντα, Τζιαν Πιέρο Γκασπερίνι.\nΉξερε ούτως ή άλλως πως το ταξίδι της στη Ρώμη για να αντιμετωπίσει τη Λάτσιο είχε αγωνιστικές δυσκολίες και αυτό αποδείχτηκε και στο γήπεδο όπου γνώρισε την ήττα με 3-0. Επιθετικά δεν υπήρχε στο πρώτο μέρος, την άμυνα της προσπάθησε να κοιτάξει αλλά τελικά έμεινε πίσω στο σκορ στο 32’. Δεν είχε καμία αντίδραση ούτε στην επανάληψη, δέχτηκε και δεύτερο γκολ στο 75’ από στημένη φάση και σε μία αντεπίθεση στο 81’ είδε την αντίπαλο της να πετυχαίνει και τρίτο γκολ. Το μόνο που είχε να επιδείξει στο παιχνίδι ήταν το γκολ Μελεγκόνι στο 86’, τίποτα παραπάνω.\nΜετράει 4 σερί ήττες και 15 παιχνίδια χωρίς νίκη στη Σέριε Α’ και παραμένει στη ζώνη του υποβιβασμού. Δεν έχει αλλάξει η εικόνα της από τη μέρα που ήρθε ο Σεφτσένκο, ίσα ίσα μπορεί να είναι και χειρότερη. Έχει μεγάλο πρόβλημα στο γκολ και το θέμα είναι πως δεν δείχνει και διάθεση να επιτεθεί στα παιχνίδια της.\n«Μετά την διακοπή ξεκινάει ο δεύτερος γύρος και πρέπει να είμαστε έτοιμοι. Θα προσπαθήσουμε να τελειώσουμε την χρονιά δίνοντας τον καλύτερο μας εαυτό. Παίξαμε 4/5 παιχνίδια το ένα μετά το άλλο με ομάδες που παλεύουν για το Σκουντέτο. Στόχος μας είναι να παραμείνουμε στη Σέριε Α’. Αυτό είναι το δικό μας Τσάμπιονς Λιγκ και πρέπει να δείξουμε καλό πρόσωπο απέναντι σε άμεσους αντιπάλους», τόνισε ο κόουτς Σεφτσένκοο\nΑγωνιστικά Νέα: Παραμένουν εκτός οι μέσοι Κασάτα, Ροβέλα (15/0) ο φορ Kαϊσέδο (5/1) και ο μπακ Φαρές (7/2). Νέα απώλεια ο στόπερ Βαντχόιζεν (9/0).\nΜπορεί να είχε την κατοχή στην αναμέτρηση με τη Ρόμα το Σάββατο, όμως άφησε αρκετά κενά στην άμυνα της και γνώρισε την βαριά εντός έδρας ήττα με 4-1. Μόλις στα πρώτα δευτερόλεπτα έμεινε πίσω στο σκορ αν και στάθηκε άτυχη στο γκολ, ανέλαβε την πρωτοβουλία αλλά σε μία αντεπίθεση στο 27’ δέχθηκε και δεύτερο τέρμα. Με ένα αυτογκόλ του Κριστάντε ξαναμπήκε στο παιχνίδι στις καθυστερήσεις, έχει παράπονα από ένα γκολ που της ακυρώθηκε στο 68’ και τέσσερα λεπτά μετά η Ρόμα έκανε το 3-1. Προσπάθησε να αντιδράσει χωρίς επιτυχία και στο 82’ από ακόμα μία κακή αντίδραση της άμυνας της ήρθε ο Έιμπραχαμ να διαμορφώσει το τελικό σκορ.\nΗ Ρόμα «τιμώρησε» σχεδόν όλες τις αδυναμίες, ο Γκασπερίνι τα «έβαλε» και με την διαιτησία αλλά η αλήθεια είναι πως με τέτοια αμυντική εικόνα δεν δικαιούταν κάτι παραπάνω από το παιχνίδι. Ηττήθηκε έτσι μετά από 9 αγωνιστικές στη Σέριε Α’ και η διαφορά της από την κορυφή αυξήθηκε στους έξι βαθμούς, όσος ακριβώς απέχει και από την 4η θέση. Η εικόνα της βέβαια συνεχίζει να είναι καλή, σε κάθε παιχνίδι θέλει να έχει την πρωτοβουλία και να παίζει καλό ποδόσφαιρο.\n«Η Ρόμα μας έκλεισε καλά, κάναμε λάθη αλλά επίσης και σωστά πράγματα. Περιμένω μία εξήγηση για το γκολ που μας ακύρωσαν. Αν ο Παλομίνο βρίσκει την μπάλα είναι οφσάιντ αλλά οι εικόνες δεν δείχνουν κάτι τέτοιο. Ο Παλομίνο είπε ότι δεν την ακουμπάει, μας κοροϊδεύετε; Μπορεί να χάναμε ούτως ή άλλως αλλά και πάλι κάναμε ένα καλό παιχνίδι», τόνισε ο κόουτς Γκασπερίνι.\nΑγωνιστικά Νέα: Σταθερά εκτός ο μπακ Γκόσενς (6/1). Δεν προλαβαίνουν ο μπακ Μέλε (15/0) και ο στόπερ Τολόι (12/1).\nΗ Τζένοα δεν βρίσκεται σε καλή κατάσταση, δεν πείθει ούτε μετά την αλλαγή προπονητή και σκοράρει με το σταγονόμετρο. Από την άλλη η Αταλάντα θέλει να αφήσει πίσω της την ήττα από τη Ρόμα και μπορεί να το κάνει με ευκολία. Δύσκολα αυτή τη φορά να «πληρώσει» τα αμυντικά της κενά απέναντι σε αυτή τη Τζένοα. Με το διπλό από το ημίχρονο.\n15/9/2019 Τζένοα Αταλάντα 1 - 2\n11/5/2019 Αταλάντα Τζένοα 2 - 1\n22/12/2018 Τζένοα Αταλάντα 3 - 1\n29/4/2018 Αταλάντα Τζένοα 3 - 1\n12/12/2017 Τζένοα Αταλάντα 1 - 2\n2/4/2017 Τζένοα Αταλάντα 0 - 5\n30/10/2016 Αταλάντα Τζένοα 3 - 0\n15/5/2016 Τζένοα Αταλάντα 1 - 2\n10/1/2016 Αταλάντα Τζένοα 0 - 2\n17/5/2015 Αταλάντα Τζένοα 1 - 4\n6/1/2015 Τζένοα Αταλάντα 2 - 2\n27/4/2014 Αταλάντα Τζένοα 1 - 1\n15/12/2013 Τζένοα Αταλάντα 1 - 1\n20/4/2013 Τζένοα Αταλάντα 1 - 1\n25/11/2012 Αταλάντα Τζένοα 0 - 1\n15/2/2012 Αταλάντα Τζένοα 1 - 0\n€ 71,778 5.7%\n€ 107,650 8.6%\n€ 1,070,731 85.6%\n€ 126,345 71.4%\n€ 50,694 28.6%\n» Ο sotossavalia με το υψηλότερο yield +9.31% έπαιξε: 1\nΗ ομάδα Τζένοα δεν έχει κερδίσει στους τελευταίους 13 από 14 αγώνες σε όλες τις διοργανώσεις.\nΗ ομάδα Αταλάντα νίκησε στους τελευταίους 6 αγώνες εκτός έδρας στη διοργάνωση Σέριε A.\nΗ ομάδα Τζένοα έχασε στους τελευταίους 4 αγώνες στη διοργάνωση Σέριε A.\nΗ ομάδα Τζένοα έχανε στο ημίχρονο στους τελευταίους 4 αγώνες στη διοργάνωση Σέριε A.


Η Εταιρία μας – Lion Hellas-Καβάλα\nΗ LION HELLAS A.E. Καβάλας, δραστηριοποιείται στην αγορά του αυτοκινήτου από το 1989. Στην εταιρεία μας μπορείτε να βρείτε όλη τη γκάμα των μοντέλων Renault και Dacia. Παράλληλα, έχετε τη δυνατότητα test drive του αγαπημένου σας μοντέλου, ανταλλαγής του μεταχειρισμένου σας αυτοκινήτου, ευέλικτους τρόπους χρηματοδότησης καθώς και δυνατότητα χρονομίσθωσης ή leasing.\nΤο έμπειρο και εξειδικευμένο προσωπικό της Lion Hellas Καβάλας, με τον πιο σύγχρονο τεχνικό εξοπλισμό και πάντα με τη χρήση Γνήσιων Ανταλλακτικών Renault & Dacia, σας προσφέρει εξαιρετικά υψηλή ποιότητα υπηρεσιών στις καλύτερες τιμές ώστε να οδηγείτε ξένοιαστα, οικονομικά και με ασφάλεια.\nΣτη Lion Hellas Καβάλας σας περιμένει ένας νέος κόσμος ολοκληρωμένων υπηρεσιών πωλήσεων και after sales Renault & Dacia, με στόχο την απόλυτη ικανοποίησή σας, πάντα με την εγγύηση του ονόματος Β.Ν. Θεοχαράκης.


Προσεχώς η επανέκδοση και του "Master Of Puppets"\nΟ Bob Ezrin ήθελε να βάλει rap στοιχεία στο "A Momentary Lapse Of Reason" των Pink Floyd\nΟι Metallica σχεδιάζουν την επανακυκλοφορία και του τρίτου κατά σειρά άλμπουμ τους\n09/08/2017 @ 15:12\nΟι Metallica σχεδιάζουν την επανακυκλοφορία του τρίτου τους κατά σειρά άλμπουμ, του εμβληματικού "Master Of Puppets" του 1986.\nΣύμφωνα με δηλώσεις του Lars Ulrich σε Καναδικό ραδιόφωνο, η κυκλοφορία προγραμματίζεται για το τρέχον έτος ή, στην χειρότερη περίπτωση, για τις αρχές του επόμενου.\nΌπως και οι δύο πρώτοι δίσκοι του συγκροτήματος, τα "Kill 'Em All" και "Ride The Lightning", το "Master Of Puppets" αναμένεται να είναι re...mastered για πιο προηγμένη ποιότητα ήχου και θα γίνει διαθέσιμο σε διάφορες εκδόσεις, μεταξύ των οποίων και ένα πολυτελές boxset.\nΟ δίσκος τότε έφτασε μόλις στο No.29 της λίστας του Billboard με τα ευπώλητα άλμπουμ, αλλά έκτοτε οι πωλήσεις του έχουν ξεπεράσει τα έξι εκατομμύρια αντίτυπα μόνο στις ΗΠΑ. Πολλοί από τους θαυμαστές της μπάντας δεν διστάζουν να τον χρίσουν ως τον καλύτερο δίσκο που έχουν βγάλει ποτέ οι Metallica.\nΘυμηθείτε εδώ ποιοι τίτλοι εμφανίζονται στην λίστα του Rocking με τα 100+1 Metal Άλμπουμ της Δεκαετίας του '80.\nΟι Metallica δωρίζουν 500.000$ για την ανακούφιση από τις πυρκαγιές στην Αυστραλία\n«Είμαστε συγκλονισμένοι από τις ειδήσεις…»


Πάνορμος - Βικιπαίδεια\nΟ όρος Πάνορμος είναι αρχαίος ελληνικός τον οποίο αναφέρει και ο Όμηρος. Πάνορμος χαρακτηρίζεται γενικά όρμος, ή λιμένας που παρέχει ιδιαίτερη ασφάλεια επί παντός καιρού, προέρχεται εκ των λέξεων παν + ορμίζομαι (με ασφάλεια), όπως είναι για παράδειγμα ο μεγάλος και ασφαλής όρμος της Μήλου.\nΣτην αρχαιότητα, ακόμη και από την ομηρική εποχή ο όρος αυτός φέρονταν ως επίθετο όπως αποδεικνύει σχετικός στίχος της Οδύσσειας: "ατραπιτοί τε διηνεκέες λιμένες τε πάνορμοι πέτραι τ΄ ηλίβατοι και δένδρεα τηλεθόωντα".\nΕξ αυτού προήλθε στην αρχαία ελληνική γλώσσα και το όνομα διαφόρων πόλεων "ευλίμενων" , αλλά και στη νεοελληνκή κυριαρχεί σε τοπωνύμια που φέρουν αυτό το όνομα, αν και πολλοί εξ αυτών των σύγχρονων φερώνυμων όρμων και λιμένων δεν δικαιούνται τον χαρακτηρισμό του Πανόρμου. Τούτο όμως έχει συμβεί περισσότερο για λόγους τουριστικούς και προβολής, έστω και για μερική (σε συγκεκριμένους ανέμους) παρεχόμενη ασφάλεια σε προσέγγιση πλοίων και σκαφών.\nΜε το όνομα Πάνορμος είναι γνωστές πολλές αρχαίες πόλεις και σήμερα όρμοι και παραλίες . Οι γνωστότερες είναι:\nΠάνορμος Αλβανίας, ή Πόρτο Παλέρμο, παραθαλάσσιος οικισμός της Αλβανίας, κοντά στη Χειμάρρα.\nΠάνορμος Αστυπάλαιας, όρμος.\nΠάνορμος Αχαΐας, σημερινός οικισμός και όρμος του Δήμου Ρίου και αρχαία κώμη της Αχαΐας.\nΠάνορμος Ερυθράς, στην Ερυθρά θάλασσα.\nΠάνορμος Εφέσου, στη Μικρά Ασία.\nΠάνορμος Ηπείρου, επίνειο αρχαίου Ωρικού.\nΠάνορμος Καλύμνου, οικισμός στη Κάλυμνο.\nΠάνορμος Κυζίκου, αρχαία πόλη της Μικράς Ασίας - λιμάνι της Κυζίκου, η σημερινή πόλη της Τουρκίας Μπάντιρμα τουρκ.:(Bandirma).\nΠάνορμος Λαυρεωτικής, το σημερινό Πορτοπάνορμος ή Γαϊδουρόμανδρα\nΠάνορμος Λήμνου, βόρεια ακτή Λήμνου, κοινώς Πουρνιάς.\nΠάνορμος Μαρμαρά, προηγούμενη ονομασία της νήσου Αντιγόνη των Πριγκιποννήσων.\nΠάνορμος Μυκόνου, όρμος Μυκόνου.\nΠάνορμος Νάξου, νότιος οικισμός και όρμος της Νάξου.\nΠάνορμος Σκόπελου, αρχαία πόλη στη Σκόπελο.\nΠάνορμος Σάμου, λιμένας Σάμου.\nΠάνορμος Τήνου, λιμένας, χωριό της Τήνου.\nΠάνορμος Χαλκιδικής, η σημερινή Ιερισσός.\nΠάνορμος Χίου, όρμος Χίου, γνωστότερος ως όρμος Παραπάντων.\nΠάνορμο Ρεθύμνης, ή Παντομάτριον, αρχαία πόλη και σήμερα χωριό στον νομό Ρεθύμνου.\nΠάνορμος Φωκίδας, οικισμός του νομού Φωκίδας\nΠαλέρμο, πόλη της Σικελίας, το αρχαίο ελληνικό όνομα της οποίας ήταν Πάνορμος.\nΑνακτήθηκε από "https://el.wikipedia.org/w/index.php?title=Πάνορμος&oldid=7328054"\nΤελευταία επεξεργασία στις 12 Δεκεμβρίου 2018, στις 11:46\nΤελευταία τροποποίηση 11:46, 12 Δεκεμβρίου 2018.


PMU CONGRESS in BUCHAREST | Peggy Kirkou | Beauty on course\nΛίγες μέρες πριν βρέθηκα για τέταρτη φορά στη Ρουμανία για ένα καταπληκτικό συνέδριο της εταιρείας Swiss Color!\nΗ αλήθεια είναι ότι κάθε μου ταξίδι , είναι άλλο ένα σκαλοπάτι στην εξέλιξη μου .Και αυτό το ταξίδι στο Βουκουρέστι , ήταν συγκλονιστικό !\nΓια τρεις ολόκληρες ημέρες συναντήθηκα με κορυφαίους επαγγελματίες του χώρου, γνώρισα ενδιαφέροντες ανθρώπους, συναδέλφους από άλλες χώρες κι ανταλλάξαμε γνώσεις και οπτικές, μοιράστηκα μαζί τους την κορυφαία εμπειρία του pmu masterclass!\nΟι νέες επαφές αποδείχθηκαν θησαυρός, αφού ξεκινά πια η προοπτική μιας νέας μεγάλης συνεργασίας!! Σε επόμενο post θα σας ενημερώσω σχετικά, σήμερα αρκούμαι να σας δείξω μερικές φωτογραφίες από το International Congress PMU Red Carpet!


Γιώργος Says:\tΙουλίου 26, 2009 στο 10:17 μμ Who is He?\nΠΑΝΤΕΛΕΑΚΟΣ ΓΕΩΡΓΙΟΣ Says:\tΝοεμβρίου 21, 2009 στο 11:32 πμ Ο ΚΩΣΤΑΣ ΤΑΣΟΥΛΑΣ, ΓΙΑ ΕΣΕΝΑ ΦΙΛΕ ΓΙΩΡΓΟ ΠΟΥ ΡΩΤΑΣ, ΕΙΝΑΙ Ο ΠΛΕΟΝ ΕΠΙΤΥΧΗΜΕΝΟΣ ΥΦΥΠΟΥΡΓΟΣ ΤΗΣ ΚΥΒΕΡΝΗΣΗΣ ΤΗΣ ΝΕΑΣ ΔΗΜΟΚΡΑΤΙΑΣ. ΕΙΝΑΙ Η ΗΡΕΜΗ ΔΥΝΑΜΗ, ΕΙΝΑΙ Ο ΕΥΓΕΝΙΚΟΣ ΑΝΘΡΩΠΟΣ ΚΑΙ Ο ΜΑΧΗΤΗΣ ΠΟΛΙΤΙΚΟΣ ΤΗΣ ΗΠΕΙΡΟΥ.\nΠΑΝΤΕΛΕΑΚΟΣ ΓΕΩΡΓΙΟΣ Says:\tΔεκεμβρίου 20, 2009 στο 1:07 μμ ΜΕ ΑΠΟΦΑΣΗ ΤΟΥ ΠΡΟΕΔΡΟΥ ΤΗΣ ΝΕΑΣ ΔΗΜΟΚΡΑΤΙΑΣ κ. ΝΑΤΩΝΗ ΣΑΜΑΡΑ, Ο ΒΟΥΛΕΥΤΗΣ ΙΩΑΝΝΙΝΩΝ ΚΑΙ ΠΡΩΗΝ ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ, ΟΡΙΣΤΗΚΕ ΕΠΙΚΕΦΑΛΗΣ ΤΟΥ ΤΟΜΕΑ ΑΜΥΝΗΣ ΤΗΣ ΝΕΑΣ ΔΗΜΟΚΡΑΤΙΑΣ.\npro Says:\tΦεβρουαρίου 18, 2010 στο 4:40 μμ http://www.medium.gr/index.php?option=com_content&view=article&id=3455:2010-02-14-07-11-31&catid=66:2008-09-01-08-36-20&Itemid=88\nΠΑΝΤΕΛΕΑΚΟΣ ΓΕΩΡΓΙΟΣ Says:\tΦεβρουαρίου 20, 2010 στο 1:39 μμ ΘΕΡΜΑ ΣΥΓΧΑΡΗΤΗΡΙΑ κ. ΥΠΟΥΡΓΕ ΓΙΑ ΤΗ ΝΕΑ ΘΕΣΗ ΠΟΥ ΣΑΣ ΕΜΠΙΣΤΕΥΘΗΚΕ ΜΕ ΚΑΘΟΛΙΚΗ ΠΛΕΙΟΨΗΦΙΑ Η ΚΟΙΝΟΒΟΥΛΕΥΤΙΚΗ ΟΜΑΔΑ ΤΗΣ ΝΕΑΣ ΔΗΜΟΚΡΑΤΙΑΣ.


Το πρόγραμμα του Πολιτιστικού Συλλόγου «Οι Βάτραχοι» στις Γιορτές Παλιάς Πόλης 2012 στην Ξάνθη - DRAMAnia.gr\nΤο πρόγραμμα του Πολιτιστικού Συλλόγου «Οι Βάτραχοι» στις Γιορτές Παλιάς Πόλης 2012 στην Ξάνθη\nΟι Βάτραχοι για 4η χρονιά, σας περιμένουνε στο στέκι τους με δροσερά ποτά και κοκτέιλ, παγωμένες μπύρες, ελαφρύ φαγητό, αγαπημένες μουσικές και καθημερινά events.\nΓια πρώτη φορά με «πράσινη» διάθεση στηρίζουμε όλοι μαζί την εβδομάδα “Be Frog – Be Green”\nανακυκλώνοντας τα αλουμινένια μας κουτάκια!\nΣτηρίζουμε και φέτος την ενίσχυση των δικών μας ανθρώπων με κουμπαρά για το Γηροκομείο Ξάνθης!\nΜία έκθεση φωτογραφίας του Περδικόπουλου Χαράλαμπου / tariqante\nParty Rock A la Frog - Βατράχια σε Rock δια8έσεις. Ροκάρουμε σε ελληνικούς και Ξένους ρυθμούς για μια FrogRock Βραδιά!\nParty Back to 80’s – 90’s Vol. 2 -\nΤα Βατράχια ξενυχτάνε με ένα μυστικό .. Έτσι κάνε και συ !!Την Τετάρτη 5 Σεπτεμβρίου come to Frog’s για να την βρεις ! Μαζί μας ..και ο Π.Σ. [email protected] να γλεντήσουμε together! Be There .. We will Survive!!\nLive Koza Mostra - Ska, Balkan, rock, punk, indie ακόμη και ρεμπέτικα του μεσοπολέμου, εμπλέκονται μοναδικά από μία μπάντα που δεν απέχει πολύ από το να χαρακτηριστεί κορυφαία.\nΈκθεση “Reveal” του Jnk Artworks -\nμιλώντας την γλώσσα που όλος ο κόσμος μπορεί να καταλάβει. Την γλώσσα της τέχνης...\nParty To Know Us Better -\nΈνα ξεχωριστό μουσικό ταξίδι στις γειτονιές και τους ρυθμούς του κόσμου! Latin, reggae, ska, rock'n'roll και swing ήχοι, για χορό και ξεφάντωμα μέχρι τελικής πτώσης, με τη συνοδεία δροσερών cocktail και φυσικά του γνωστού πλέον και αγαπημένου σας Βατραχίτο!\nnight-soundtrack/dj set: FrenchMilk (from BabelFish Soundsystem) & Irene\nΠολιτιστικός Σύλλογος "Οι Βάτραχοι"\nΠολιτιστικός Σύλλογος ΟΙ ΒΑΤΡΑΧΟΙ